Παναθηναϊκός: Ο Πάρις Γεωργακόπουλος... παραδέχεται τον Γιώργο Βαρδινογιάννη - Newsit.gr\nNewsit / Αθλητικά / Παναθηναϊκός: Ο Πάρις Γεωργακόπουλος… παραδέχεται τον Γιώργο Βαρδινογιάννη\nΠαναθηναϊκός: Ο Πάρις Γεωργακόπουλος… παραδέχεται τον Γιώργο Βαρδινογιάννη\nΔημοσιεύθηκε: 20.03.2017 | 17:00\nΟ Πάρις Γεωργακόπουλος με νέες δηλώσεις έβγαλε το... καπέλο στον Γιώργο Βαρδινογιάννη για τον τρόπο με τον οποίο διοικούσε τον Παναθηναϊκό, παρά τη διαφωνία τους στους όρους της συνεργασίας τους.\nΜε αφορμή το ντέρμπι της Λεωφόρου μίλησε στον «Sport Fm» και αναφέρθηκε και στην δική του ιστορία, μεταξύ άλλων:\n«Θα μπορούσε αυτό που είχε γίνει ανάμεσα σε μένα και εκείνον να έχει γίνει διαφορετικά. Και από τους δύο μας. Εμένα οι δυνάμεις μου ήταν μόνο τα πόδια μου. Ο πρόεδρος είχε πολλές δυνατότητες. Αλλά το θέμα μας δεν είναι αυτό. Έτσι ήρθαν τα πράγματα.\nΧάρηκα που τον είδα, έχει προσφέρει πολλά στο ελληνικό ποδόσφαιρο. Μακάρι να υπάρξουν και άλλοι οι οποίοι μπορούν να προσφέρουν τόσα. Αυτό είναι η αλήθεια. Δεν την διαστρεβλώνουμε από τις προσωπικές αντιπαραθέσεις», είπε\n«Με εξέπληξε ο Παναθηναϊκός»\nΓια την εικόνα των δύο ομάδων στο ντέρμπι: «Φάνηκε ότι ο Παναθηναϊκός μπορούσε να δημιουργεί, ενώ ο Ολυμπιακός είδε παθητικά το παιχνίδι και υπάρχουν διάφοροι λόγοι για αυτό. Ο Ολυμπιακός ήρθε από μια ήττα στην Τουρκία και απογοητεύτηκε με την εξέλιξη του σκορ εκεί. Δεν είχε την καλύτερη ψυχολογία για ένα ντέρμπι.\nΟ Παναθηναϊκός με εξέπληξε στο χθεσινό παιχνίδι. Επικράτησε ολοκληρωτικά, δημιουργούσε και κοιτάζοντας τα στατιστικά βλέπουμε ότι ο Ολυμπιακός είχε μόλις μια τελική προσπάθεια. Ο Παναθηναϊκός είναι μια ομάδα με αρχή, μέση και τέλος. Βέβαια δεν έχει αλλάξει το γεγονός ότι δεν χρειάζεται βελτίωση και έχει και ένα μικρό ρόστερ, κάτι που είναι δύσκολο για μια ομάδα που έχει πολλούς στόχους».\nΓια το αν φταίει η αποδυνάμωση του Ολυμπιακού τον Ιανουάριο: «Θα πρέπει να γίνουν διορθωτικές κινήσεις στον Ολυμπιακό. Δεν θα πρέπει να μιλάμε υπό την επήρεια της ήττας. Θα βρει και ο Ολυμπιακός το δρόμο του. Λάθη έγιναν, έφυγαν κάποιοι παίκτες και έπρεπε να αντικατασταθούν.\nΟ Ολυμπιακός δεν ήταν μόνο χθες κακός, σε αρκετά παιχνίδια δυσκολεύεται. Είναι καλό σε μια ομάδα να υπάρχει και η πίεση του κόσμου, αλλά αν μην δημιουργεί προβλήματα. Ήταν ένα ντέρμπι και η διαφορά ήταν πράγματι μεγάλη».\nΓια το μέλλον του Παναθηναϊκού: «Ο Παναθηναϊκός χρειάζεται ένα καλό ρόστερ, χρειάζεται πλουραλισμό και σωστές επιλογές. Χρειάζεται επίσης μια σωστή διαχείριση των χρημάτων που θα ξοδευτούν. Είναι μονόδρομος η συμμετοχή των Ελλήνων παικτών.\nΔεν γίνεται να έχουμε μια 11άδα γεμάτη μόνο με ξένους, οι οποίοι είναι και αμφιβόλου ποιότητας. Ταλέντο υπάρχει στην Ελλάδα και θα πρέπει να το δούμε. Όλα είναι θέμα φιλοσοφίας. Θα πρέπει να λειτουργήσουν οι ακαδημίες, να δοθούν κονδύλια και εκεί και να έχουμε υπομονή, κάτι για το οποίο φημιζόμαστε».


Προοπτική κτηρίων | Μαθήματα τέχνης - Artlessons.gr\nΕδώ έχει επιλέξει ο ζωγράφος την οριζόντια σύνθεση πολύ σωστά για την δική μου κρίση.\nΣαν δεύτερο βήμα θα πρέπει να βάλουμε την γραμμή του ορίζοντα στο ύψος δηλαδή που βλέπουν τα μάτια μας.Εκεί θα συγκλίνουν σε σημεία φυγής και όλες οι κύριες γραμμές των κτηρίων μας. Μην τις αφήσετε στη τύχη τους, έστω και νοερά ή με μικρές κοφτές απαλές γραμμές δώστε στο σχέδιο τις σωστές κατευθύνσεις μέχρι τα σημεία φυγής ακόμα και αν οι κάθετες γραμμές των κτηρίων φυσικά δεν φτάνουν μέχρι εκεί.\nΣίγουρα θα υπάρχουν και δευτερεύοντα σημεία φυγής στο θέμα μας. Βρείτε τα και βρείτε και τα σημεία τους που συγκλίνουν πάνω στη γραμμή του ορίζοντα\nΕπί παραδείγματι οι γραμμές φυγής στα κτήρια που είναι στό πίσω πλάνο του τοπίου και που είναι πιό μεγάλα σαν όγκοι δεν ανήκουν στις κύριες γραμμές φυγής. Δείτε το.\nΑκόμα και η γραμμή του δρόμου πρέπει να συγκλίνει στο κύριο σημείο φυγής.\nΤο σχέδιο σχέδον έχει στηθεί, μένουν οι λεπτομέριες και αυτές δεν είναι πιά τόσο δύσκολες.\nΟ κάναβος του σχεδιαστή\nΤο κατακόρυφο πλαίσιο αποτελείται από μια κορνίζα\nδιαιρεμένη σε τετράγωνα, με νήματα. Ο καλλιτέχνης\nχρησιμοποιεί ένα χαρτί σχεδίασης, επίσης διαιρεμένο σε\nτετράγωνα τμήματα, ίδια με του πλαισίου και παρατηρεί\nτο μοντέλο του από ένα στόχαστρο.\nΑν και η ταπεινή γνώμη είναι ότι πολύ δουλειά για το τίποτα. Μία βελόνα του πλεξίματος ή ένα μακρύ μολύβι ή ακόμα και ένα σύρμα κάνουν την ίδια δουλειά.\nΌταν πρωτοάρχιζα να ζωγραφίζω, τα δέκα μου χρόνια περίπου(απο δυο χρονών ζωγραφίζω αλλά λέμε τώρα για πιό τεχνικά σχέδια) όλα αυτά, με κουτάκια διαφανή, με γραμμούλες μέσα, μου φαινόντουσαν βάσανο μάλλον.Όμως αν σας βοηθούν δεν έχετε παρά να κατασκευάσεται ένα τέτοιο, είναι πανεύκολο να γίνει.\nΠροοπτική, προοπτική, κτήρια, πως τα ζωγραφίσουμε, προοπτική και ζωγραφική\nΓραμμή του ορίζοντα λέμε την νοητή γραμμή των ματιών μας όταν βλέπουμε ένα θέμα. Σημείο ή σημεία φυγής είναι οι...\nΛέγοντας προοπτική στη ζωγραφική εννοούμε την ψεύτικη αίσθηση του βάθος. Βλέπετε το χαρτί μας ή το τελλάρο μας είναι...


ΗΛΕΚΤΡΟΝΙΚΗ ΔΙΑΧΕΙΡΙΣΗ ΕΓΓΡΑΦΩΝ | E-TEL.GR\nΟι Η/Υ μείωσαν αρκετά το χαρτί στην επιχείρησή μας. Εδώ και δέκα χρόνια, το e-mail ακόμα περισσότερο. Η ευκολία του όμως πολλαπλασίασε το πλήθος των εγγράφων που διακινούνται. Ο παραδοσιακός τρόπος αποθήκευσης, ταξινόμησης και διακίνησης των εγγράφων, δύσκολα θα συνεχίσει με αυτή τη μορφή.\nΤι μας ΑΓΧΩΝΕΙ\n•Τα κόστη των αναλωσίμων εκτύπωσης, πολλές φορές είναι υπολογίσιμα και αναζητούμε τρόπους για τον περιορισμό τους.\n•Τα e-mail και τα συνημμένα τους, βρίσκεται μόνο στον Η/Υ του παραλήπτη. Σε περίπτωση τεχνικής βλάβης ή απουσίας του χειριστή του, η πληροφορία αυτή αν δε χαθεί, σίγουρα είναι δύσκολο να αναζητηθεί.\n•Οι ενδιαφερόμενοι για ένα έγγραφο, σε πολλές περιπτώσεις δε βρίσκονται στο ίδιο κτίριο, για να μπορούν να έχουν ένα κοινό τόπο αποθήκευσης των πληροφοριών (server). Έχουμε κόστη διακίνησης εγγράφων με ταχυμεταφορά ή με ίδια μέσα.\n•Η πληροφορία στις ώρες και ημέρες που το γραφείο είναι κλειστό, απλά ΔΕΝ ΥΠΑΡΧΕΙ.\n•Για όλα τα ηλεκτρονικά έγγραφα επιβαρυνόμαστε με μια διαδικασία τακτικού backup, ενώ για όλα τα έντυπα, απλά ευχόμαστε να μη συμβεί κάτι στις εγκαταστάσεις μας.\n•Τα έγγραφα που βρίσκονται σε έντυπη μορφή δε μπορούν να διαβαθμιστούν. Είναι προσβάσιμα σε όποιον βρίσκεται στο συγκεκριμένο χώρο, για οποιοδήποτε λόγο. Από τον πρόεδρο του φορέα μέχρι την καθαρίστρια, υπάρχει πρόσβαση στο dossier που είναι στο ράφι.\nΤι θα ΟΝΕΙΡΕΥΟΜΑΣΤΑΝ\n•Τα έγγραφα της δουλειάς μας να είναι απολύτως ασφαλή.\n•Να μπορούμε να δουλέψουμε και από το σπίτι.\n•Να μπορούμε να εποπτεύσουμε τη δουλειά του προσωπικού μας απ’ όπου και αν βρισκόμαστε.\n•Να μπορούμε να αναζητούμε στην πληροφορία και να ανακτούμε εύκολα τα σχετικά έγγραφα.\n•Να μην αναλώνουμε χρόνο για να δίνουμε πληροφορίες και έγγραφα στους πελάτες μας. Να μπορούν να το κάνουν μόνοι τους.\n•Το γραφείο μας να μπορεί να δουλέψει 365 ημέρες το χρόνο σε 24ωρη βάση.\n•Να εξασφαλίσουμε ότι κανένας υπάλληλος δε μπορεί να διαγράψει αρχεία από τον υπολογιστή του.\n•Όταν ψάχνουμε κάτι, να το βρίσκουμε ΤΩΡΑ.\n•Μήπως και από το κινητό τηλέφωνο;\nΔείτε εδώ το σχετικό Εμπορικό Φυλλάδιο\nΣυνδεθείτε στο demo ως: admin – admin


Επανέρχοµαι για πολλοστή φορά (και θα το κάνω µέχρις ότου κατανοήσουν το πρόβληµα στο Υπουργείο Εργασίας), στο θέµα της ασφάλισης των εργατών στις αγροτικές εργασίες.\n17/05/2019, 14:21 μμ\nΗ δηµοσίευση της 39391/838/2018 απόφασης του Υπουργείου Εργασίας, έγινε µε σκοπό να δώσει διευκρινήσεις και να «τακτοποιήσει» τις εκκρεµότητες στην ασφάλιση των απασχολούµενων στις αγροτικές εργασίες. Φυσικά µόνο διευκρινήσεις δε δόθηκαν.\nΗ Υπουργός εργασίας κ. Αχτσιόγλου προφανώς επειδή δεν γνωρίζει καν το θέµα, είχε δηλώσει από το βήµα της Βουλής: «θα δίνεται η δυνατότητα στην Επιθεώρηση εργασίας να διενεργεί καθολικό έλεγχο των εργασιών στον αγροτικό χώρο». Σύµφωνα µε το άρθρο 74 του ν. 4144/2013 που αντικατέστησε τα άρθρα 20 και 21 του νόµου 3863/2010, υπάγονται υποχρεωτικά και οι απασχολούµενου ως εργάτες γης, εργασίες καλυπτόµενες από την ασφάλιση του ΟΓΑ και τα οριζόµενα στο άρθρο 27 του ν.2639/1998. Σύµφωνα µε τα παραπάνω, οι απασχολούµενοι εργάτες γης, που περιστασιακά παρέχουν τις υπηρεσίες τους ως εργάτες γης πρέπει οι εργοδότες τους να υποβάλουν τον Ενιαίο Πίνακα πρόσληψης προσωπικού ΧΕΙΡΟΓΡΑΦΑ στις αρµόδιες υπηρεσίες του ΣΕΠΕ και του ΟΑΕ∆, µε την ένδειξη εκ περιτροπής εργασία. Τον πίνακα αυτό ο υπεύθυνος των επιδεικνύει στον έλεγχο.\nΤότε δεν το πίστευα ούτε καν εγώ που το έγραφα, ότι θα µπορούσε να συµβεί ποτέ κάτι τέτοιο. Πέρασαν σχεδόν τρία χρόνια και πρόβληµα όχι απλώς δε λύθηκε, αλλά έχει γιγαντωθεί.\nΣτο διάστηµα που έχει µεσολαβήσει, οι Επιθεωρητές Εργασίας έχουν αναθαρρέψει και άρχισαν να ξεχύνονται στα χωράφια. ∆εν το λέω εγώ, αλλά τα κατά τόπους καταλογισµένα πρόστιµα από τους επιτόπιους ελέγχους στα χωράφια.\nΟ έλεγχος (είτε µικτό συνεργείο [ΙΚΑ, ΣΕΠΕ, Αστυνοµία κλπ], είτε το ΣΕΠΕ µόνο του), «πηδάει» το αυλάκι και µπαίνει στα χωράφι όπου βρίσκονται οι εργάτες γης.\nΖητάνε τον χειρόγραφο πίνακα προσωπικού κι εφόσον δεν υπάρχει (δηλαδή σχεδόν πάντα), αρχίζουν µετράνε κεφάλια και «κόβουν» πρόστιµα 10.550 ευρώ ανά άτοµο. Κι αν οι εργάτες τη συγκεκριµένη στιγµή είναι αλλοδαποί (δυστυχώς οι περισσότεροι απασχολούµενοι εργάτες γης είναι τέτοιοι), τότε το πρόστιµο πηγαίνει στα 15.500 ευρώ ανά άτοµο. Π.χ. αν βρεθούν 3 άτοµα χωρίς πίνακα προσωπικού, αυτό θεωρείται αδήλωτη εργασία και πέφτει το πρόστιµο. Ακόµη και στην περίπτωση που τα εργόσηµα είναι προαγορασµένα, ισχύει το ίδιο.\nΠολλοί νοµίζουν ότι όποιος αναλαµβάνει κάποια θέση ως Υπουργός οφείλει να γνωρίζει τα πάντα γύρω από το Υπουργείο του. Λάθος. Οφείλει να έχει γύρω του ανθρώπους που να τους «κόβει» το κεφάλι, να αντιλαµβάνονται τα προβλήµατα και να προωθούν άµεσα τη λύση τους µε σκοπό την ικανοποίηση του κοινού αισθήµατος περί κοινωνικής δικαιοσύνης.\nΟι σύµβουλοι της Υπουργού οφείλουν να γνωρίζουν ότι αυτό το θέµα µε τους πίνακες προσωπικού για εργάτες γης, δεν µπορεί να εφαρµοστεί. ∆ιαφορετικά, ας µας εξηγήσει κάποιος τι ακριβώς θα γράψει ένας αγρότης όσον αφορά το ωράριο εργασίας για έναν εργάτη γης που απασχολεί στο χωράφι του. Ποιες ώρες θα εργαστεί; Ποιες µέρες; Μήπως να προσκοµίσει και δελτίο καιρού, ώστε να πάρουν ρεπό τις ηµέρες που προβλέπεται βροχή; Μην τρελαθούµε τελείως.\nΠρόκειται για µία ανόητη υποχρέωση που εκ των πραγµάτων είναι αδύνατο να γίνει σωστή χρήσης της. Το ίδιο ανόητη µε τη συµπλήρωση του βιβλίου ηµερήσιων δελτίων απασχολούµενου προσωπικού, µε το οποίο θα ασχοληθούµε σε επόµενο άρθρο.\nΜακάρι το θέµα του πίνακα προσωπικού να ήταν αρµοδιότητα του Υπουργείου Αγροτικής Ανάπτυξης, θα είχε ήδη λυθεί. ∆υστυχώς δεν είναι.\nΠριν από λίγο καιρό, στην περιοχή της Αχαϊας & της Ηλείας, τα 10χίλιαρα έδιναν κι έπαιρναν. Αν συνεχίσουν έτσι, καταλαβαίνουµε όλοι ότι δεν θα υπάρχει κανείς να συνεχίσει να καλλιεργεί οτιδήποτε.\nΚαλούνται οι σύµβουλοι του Υπουργείου Εργασίας, να φέρουν το θέµα στον Υπουργό άµεσα και να σταµατήσει αυτό τα τερατούργηµα που µόνος του σκοπός είναι η επιβολή προστίµων. Εκτός και αν συνειδητά παραµένει, οπότε αλλάζει το θέµα.\nΟι δε συνδικαλιστικοί φορείς των αγροτών, οι Συνεταιρισµοί, Οµάδες παραγωγών και όλοι όσοι έχουν την δυνατότητα παρέµβασης προς τα πάνω, να κάνουν σηµαία τους το εν λόγο θέµα ώστε να πάψει να υφίσταται η αιµορραγία λόγω προστίµων.\nΥπάρχουν πολλά θέµατα που έχουµε εντοπίσει αλλά δεν έχει έννοια να τα αναφέρουµε. Ας λυθεί πρώτα το ένα και µετά βλέπουµε.


Χτίζουμε το ρετιρέ κι ας είναι προβληματικά τα θεμέλια… | | Yellow Radio\nΔιορία σε Ινσούα από την ΑΕΚ\nΣήμερα η επισημοποίηση με Τζέγκο! Έρχεται Θεσσαλονίκη για τις υπογραφές!\nΕργομετρικά, τεστ και… καλή αρχή!\nΑνακοινώνεται ο Μπερτόλιο!\nΠίρλο: «Έτοιμος γι’ αυτήν την εμπειρία»\nUEFA: Το “Χαριλάου” στις ουδέτερες έδρες για προκριματικά Ευρωπαϊκών διοργανώσεων!\nΜπάλντοκ: «Τα γραφειοκρατικά μένουν για να παίξω στην Εθνική, ανυπομονώ να αγωνιστώ για την Ελλάδα»\nΟ τηλεοπτικός «χάρτης» της νέας σεζόν, ο Άρης και οι συμμαχίες\nΑρχική/Απόψεις/Χτίζουμε το ρετιρέ κι ας είναι προβληματικά τα θεμέλια…\nΧτίζουμε το ρετιρέ κι ας είναι προβληματικά τα θεμέλια…\nΙάσονας Μίσχος Follow on Twitter Send an email 1 εβδομάδα πριν\nΧτίζουμε το ρετιρέ κι ας είναι προβληματικά τα θεμέλια...\nΟ δρόμος του εντυπωσιασμού ακολουθείται για άλλη μια φορά στο Ελληνικό μπάσκετ με τα βλέμματα να στρέφονται στο σούπερ καπ την στιγμή που δεν έχουν λυθεί τα πιο βασικά θέματα του αθλήματος.\nΣτο Δ.Σ. του ΕΣΑΚΕ αποφασίστηκε λοιπόν αφού… τα έχουμε λύσει όλα, να κάνουμε και ένα Super Cup. Να βάλουμε αυτό το κερασάκι στην τούρτα του Ελληνικού μπάσκετ.\nΓια να μην υπάρξουν παρεξηγήσεις. Ένα σοβαρό Ευρωπαϊκό πρωτάθλημα είναι καλό να έχει μία διοργάνωση όπως το Super Cup. Γίνεται σε άλλες χώρες και είναι όντως μία γιορτή του μπάσκετ. Ειδικά στην ACB είναι εκπληκτική η διοργάνωση. Στην Ελλάδα δύσκολα να είναι, αλλά το θέμα είναι άλλο αυτήν την στιγμή.\nΤο θέμα είναι να αναρωτηθούμε: Σε μία χώρα όμως που το άθλημα έχει φθίνουσα πορεία εδώ και πάρα πολλά χρόνια, που οι φίλαθλοι γυρίζουν την πλάτη, που το στοίχημα απασχολεί περισσότερο και από την Serie B της (ποδοσφαιρικής) Ιταλίας, είναι ένα Super Cup αυτό που λείπει;\nΌχι απλά δεν είναι, αλλά αν βάζαμε μία λίστα με τα 10 πιο σημαντικά πράγματα που πρέπει να αλλάξουν στο Ελληνικό μπάσκετ δεν θα διανοούνταν κανείς να το θέσει ούτε καν σαν σκέψη για την συγκεκριμένη λίστα.\nΚαλή λοιπόν η διοργάνωση ενός Final-4 και η απονομή ενός ακόμη τίτλου, αλλά ας δούμε λίγο και τι γίνεται στα θεμέλια του Ελληνικού μπάσκετ.\nΑρχικά ο ΕΣΑΚΕ δεν έχει κεντρικό χορηγό. Οι ομάδες καλούνται να βρουν απαντήσεις σε παράλογα (για την εποχή) κριτήρια συμμετοχής την στιγμή που δεν έχουν την παραμικρή ιδέα τι συμβαίνει με τα έσοδα τους.\nΗ ΕΚΟ έκανε πίσω σαν no1 υποστηρικτής και τα κανείς δεν ξέρει το τι θα συμβεί με τα ήδη περιορισμένα χορηγικά έσοδα της Α1. Θα βρεθεί σε αυτούς τους καιρούς κάποιος να επενδύσει στο μπάσκετ ή οι 13 (το πολύ) θα χρειαστεί να στηριχθούν σε ακόμη μικρότερα ποσά την νέα σεζόν.\nΑκόμη τι γίνεται με το τηλεοπτικό; Ποιες ομάδες θα στηρίξουν τελικά; Πότε ο ΕΣΑΚΕ θα ξεκινήσει να χτυπάει πόρτες; Πώς θα μοιραστούν τα χρήματα; Και σε συνέχεια του προηγούμενου :Θα έχουμε πάλι τους… υγιείς εκβιασμούς σε όποιον δεν θέλει να υπογράψει ένα υποτιμητικό και άδικο για την ομάδα του συμβόλαιο;\nΝα μην πάμε καν στον στοίχημα και στα ΑΦΜ, γιατί δεν θα τελειώσουμε ποτέ. Να μην μιλήσουμε για τις ομάδες που (θέλουν να) αποφασίζουν ποιος θα συμμετέχει και ποιος όχι με βάση το τι τους βολεύει αυτόν τον μήνα.\nΑυτά είναι τα πραγματικά προβλήματα του μπάσκετ, προβλήματα που υπάρχουν στα θεμέλια, και εκεί πρέπει να στραφούν όλοι αντί να κοιτάμε αν θα χτίσουμε ένα ωραίο “ρετιρέ”.\nΜιας και φτάσαμε εκεί όμως, και το ρετιρέ δύσκολα να είναι “όμορφο”. Φέτος είναι εύκολα τα πράγματα με τις απαγορεύσεις. Σε 3-4 χρόνια όμως αν έχουμε ένα Final-4 με Παναθηναϊκό, Ολυμπιακό, Άρης και ΑΕΚ τι θα γίνει; Θα κάνουμε μία ακόμη… γιορτή του μπάσκετ με μασκότ και μαθητές;\nΑυτό όμως είναι έτσι κι αλλιώς μικρότερης σημασίας. Ας κλείσουν τα σημαντικά θέματα. Ας ξεκαθαρίσουν τα έσοδα, τα κριτήρια, ας υπάρξει μία ξεκάθαρη πορεία για τα επόμενα χρόνια και μετά μπορούμε να μιλήσουμε και για το Super Cup. Γιατί όσο καλό και να είναι το Super Cup το άθλημα που μας έχει κάνει υπερήφανους συνεχίζει να χάνει κόσμο, και ο τρόπος να αλλάξει αυτό δεν είναι το να μοιράσουμε μία ακόμη κούπα…\nΑΠΟΨΕΙΣ ΚΕΝΤΡΙΚΟ ΘΕΜΑ ΜΠΑΣΚΕΤ\nO… εξτρέμ Σάκιτς ήρθε ισόπαλος με τον Τζέγκο όταν έπαιξαν στην Αυστρία\nΜε Aris TV ή με ΕΣΑΚΕ, ο Άρης πρέπει να πάρει αυτό που δικαιούται\nΠολύ δυνατά για Γκαστόν-Σαντίκου ο Άρης, στόχος η άμεση συμφωνία\nΌταν ο Χατζισαφί είχε συμφωνήσει με την Φούλαμ και δεν τον άφησαν να πάει στο Λονδίνο\nΕτοιμάζεται για Serie B και σημαντικό ρόλο στην Ρετζίνα ο Σουνάς\nBasketeurope: “Ο Θεός Γκάλης και το μεγάλο ψέμα της ομοσπονδίας”\nΓκαστόν: Ο Αλκαράθ, η κατάκτηση του Sudamericana και η Εθνική Ουρουγουάης\nΠιο κοντά με Γκάμα ο Άρης\nΗ Superleague ζήτησε από την ΕΠΟ να ορίσει άμεσα τα μπαράζ Ξάνθη - Απόλλων!\nΑνακοίνωσε τον νεαρό Σταματογιάννη το Λαύριο\nΛεΜπρόν: «Φίλαθλοι, μου λείπετε»!\nFIBA: Ανανέωσε τις οδηγίες σχετικά με την επανεκκίνηση του μπάσκετ\nΚοντά σε συμφωνία με Τόλιόπουλο και Αγραβάνη ο Άρης\nΟ απολογισμός του γυναικείου μπάσκετ του Άρη: «Ποιοτική και ανοδική πορεία σε όλα τα τμήματα»\nΓίνεται προπονητής ο γιος του Μπάρτον\nΚολοσσός Ρόδου: Θέλει Ξανθόπουλο και Ζάρα\nΣτεφάνια από ΠΑΕ, ΚΑΕ, ΑΣ και SUPER3 στη κηδεία του Ψηφίδη (pics)\n“Πληρωμένη απάντηση” Λεμπρόν στον Τραμπ\nΦιρμάνι από Γκάρετ για ΠΑΟΚ, στα 200 χιλ. δολ. η συνολική υποχρέωση\nΠαραμένει μεγάλη η απόσταση Άρη-Σόουζα\n(Διορία σε Ινσούα από την ΑΕΚ) Yellow Radio - https://t.co/9x6i18BJ4j https://t.co/3aIhLPyqrA\n(Αγάθωνας: "Oι Αρειανοί ήταν άλλη πάστα από τους από τους ΠΑΟΚτζήδες") Yellow Radio - https://t.co/5H2chPh6Dq https://t.co/4wGnccubDk\n(Σήμερα η επισημοποίηση με Τζέγκο! Έρχεται Θεσσαλονίκη για τις υπογραφές!) Yellow Radio - https://t.co/lR2He5xDlJ https://t.co/Ejs2cXPGzl\n(Εργομετρικά, τεστ και... καλή αρχή!) Yellow Radio - https://t.co/ClgUfyRQH9 https://t.co/6ydGlW6URK\n(Ανακοινώνεται ο Μπερτόλιο!) Yellow Radio - https://t.co/Ni6qj0TFrb https://t.co/NlB5VYRMgt\n(Πίρλο: «Έτοιμος γι' αυτήν την εμπειρία») Yellow Radio - https://t.co/EWj0eStCIc https://t.co/USirOXrzxs\n«Πρόταση Άρη σε Λάζαρο Χριστοδουλόπουλο» γράφουν στην Κύπρο, δεν επιβεβαιώνεται


Extras 20/06/2019 20:48\nΞεπέρασε και τις παίκτριες του Power of Love.\nH Σπυριδούλα δεν κέρδισε το MasterChef αλλά στο μυαλό της νιώθει η νικήτρια.\nΌλη η συμπεριφορά της φιναλίστ του ριάλιτι μαγειρικής μετά το τέλος του διαγωνισμού δείχνει έναν άνθρωπο που προσπαθεί να κρατηθεί στη δημοσιότητα, την ώρα που οι υπόλοιποι παίκτες προσπαθούν να κλείσουν δουλειές ως σεφ.\nΗ Σπυριδούλα δίνει τη μία συνέντευξη μετά την άλλη και συζητά άσχετα με τη μαγειρική θέματα όπως ο επικείμενος γάμος της, τα χρέη που δημιούργησε η μητέρα της και οτιδήποτε αφορά τη συνέχεια του ριάλιτι και εκτός σπιτιού.\nΗ παίκτρια προσπαθεί να εκταμιεύσει κάθε δευτερόλεπτο της δημοσιότητάς της και στα πλαίσια αυτού φωτογραφήθηκε για εβδομαδιαίο περιοδικό σε μία φωτογράφιση που τρομάξαμε να την αναγνωρίσουμε. Όχι μόνο γιατί επέλεξε να κάνει μία λίγο πιο τολμηρή φωτογράφιση αλλά γιατί η ψηφιακή επεξεργασία που δέχτηκαν οι φωτογραφίες της έφτασαν σε άλλο επίπεδο.\nΤο photoshop στις φωτογραφίες της Σπυριδούλας αγγίζει τα όρια του υπερφυσικού και τελικά καταφέρνει το ακριβώς αντίθετο από το προσδοκώμενο. Μία Σπυριδούλα να μοιάζει αψεγάδιαστη από την κορυφή ως τα νύχια.


ΕΚΤΟΝΩΣΗ, «ΨΥΧΑΓΩΓΙΑ» ΚΑΙ… ΕΠΙΒΙΩΣΗ – ΠΙΣΤΕΥΕ ΚΑΙ ΜΗ, ΕΡΕΥΝΑ!\nΑρχική σελίδα / ΕΡΕΥΝΕΣ / ΕΚΤΟΝΩΣΗ, «ΨΥΧΑΓΩΓΙΑ» ΚΑΙ… ΕΠΙΒΙΩΣΗ\nΕΚΤΟΝΩΣΗ, «ΨΥΧΑΓΩΓΙΑ» ΚΑΙ… ΕΠΙΒΙΩΣΗ\nΗ αποβλάκωση και η εφήμερη ψυχαγωγία είναι στο DNA του ανθρώπου και δεν αποτελεί σε καμία περίπτωση έκπληξη. Στην περίπτωση του Έλληνα, αυτή η κατάσταση έχει διογκωθεί σε τρομακτικό επίπεδο τον τελευταίο μήνα, με εκπομπές, συζητήσεις, φανατισμό …ακόμη και τσακωμούς γύρω από ένα τηλεοπτικό πρόγραμμα. Το ξακουστό Survivor.\nΟι «επιζώντες» που παρακολουθούν… Survivor\n13 χρόνια μετά την πρώτη μετάδοση της τηλεοπτικής «επιβίωσης» στην ελληνική τηλεόραση, η αγαπημένη, όπως προκύπτει από τις τηλεθεάσεις, εκπομπή των συμπολιτών μας επέστρεψε για τα καλά στις «καρδιές» και τον τηλεοπτικό μας δέκτη.\nΑπό μόνη της αυτή η κατάσταση που περιγράφεται δεν θα έπρεπε να αποτελεί ανησυχητικό παράγοντα και δεν θα άξιζε ειδικής μνείας, όμως, αν το σκεφτεί κανείς εις βάθος, το πρόβλημα βρίσκεται μπροστά στα μάτια μας και εθελοτυφλούμε για μία ακόμη φορά.\nΣε μία χώρα, όπου το μεγαλύτερο ποσοστό των πολιτών της βιώνει συνθήκες επιβίωσης και εδώ και τουλάχιστον 8 χρόνια ζει την εποχή των «ισχνών αγελάδων», δεν νοείται να καθηλώνεται κανείς μπροστά από το «χαζοκούτι» και να παρακολουθεί μετά μανίας μία εκπομπή με κεντρικό της θέμα την ζωή 20 ανθρώπων (με τους μισούς να αυτοαποκαλούνται «διάσημοι») οι οποίοι ταξίδεψαν και διαμένουν σε ένα νησί στον Άγιο Δομίνικο, κάτω από «αντίξοες» συνθήκες (κάτι που τίθεται υπό αμφισβήτηση) και πόσο μάλλον να «αγωνιά» για τις δυσκολίες που αντιμετωπίζουν οι «ήρωες» του λόγω πείνας. Δεν χρειάζεται να ταξιδέψει κανείς σε κανένα εξωτικό νησί για να συναντήσει τέτοια φαινόμενα. Μία βόλτα στους δρόμους της γειτονιάς του αρκεί για να καταλάβει πόσο άστοχο (στην καλύτερη περίπτωση) είναι να προβάλλεται ένα πρόγραμμα για «επιζώντες», όταν στην χώρα μας η επιβίωση είναι καθημερινή και έχει για πρωταγωνιστές της έναν ολόκληρο (με ελάχιστες εξαιρέσεις) πληθυσμό χώρας.\nΠως πρέπει να ένιωσε άραγε ο μέσος άνεργος ή και χαμηλόμισθος ακόμη Έλληνας πολίτης, όταν είδε να δίνεται στην νικήτρια ομάδα έπαθλο 1burger **ΚΑΙ** 1 hot-dog για τον κάθε παίκτη, όταν ο ίδιος αγνοεί τι σημαίνει κρέας για μήνες και κανείς δεν του έχει δώσει την ευκαιρία να αγωνιστεί και ο ίδιος, όπως οι «σταρς» της μικρής οθόνης, και να διεκδικήσει ένα τέτοιο γεύμα; Πως μπορεί να ένιωσε ακούγοντας χοντροκομμένα «αστειάκια», στα πλαίσια του παιχνιδιού και της «καζούρας» πάντοτε, από τον παρουσιαστή και τους διάφορους «τηλε-μαϊντανούς» που επαγγέλλονται «Survivor – σχολιαστές» τον τελευταίο μήνα γύρω από τους «πεινασμένους μαχητές»; Και ας μην σταθούμε στο φαγητό’ Ίδια προβλήματα υπάρχουν γύρω μας όσον αφορά την στέγαση, τον ρουχισμό και τις συνθήκες διαβίωσης γενικότερα και καλό θα ήταν να διατηρείται ένας υποτυπώδης σεβασμός.\nΌσο κυκλοφορεί έστω και ένας άνθρωπος στον δρόμο με γραμμένες πάνω σε χαρτόνι τις λέξεις «ΠΕΙΝΑΩ» και «ΚΡΥΩΝΩ» είναι ντροπή όλων μας να μας σοκάρει η ζωή ενός μισθωτού (ας μην κρυβόμαστε) «επιζώντα» πάνω σε ένα εξωτικό νησί.\nΟ παράγοντας ψυχαγωγία\nΗ δικαιολογία μας και η απάντηση στις παραπάνω «κατηγορίες», είναι πως έχουμε ανάγκη για λίγη ψυχαγωγία και εκτόνωση. Είναι σημαντικό να ξεχάσουμε για λίγο τα προβλήματά μας και να βάλουμε στην άκρη την σκληρή καθημερινότητα που ζούμε.\nΚαι εκεί βασίζεται άλλωστε και η όλη ύπαρξη της τηλεόρασης ’ στην «αποβλάκωση» και στην ψυχαγωγία, την οποία όλοι, ως έναν βαθμό, έχουμε ανάγκη.\nΤι γίνεται όμως όταν η χώρα μας αποτελεί το πρώτο και ίσως μοναδικό μέρος στον πλανήτη που ΔΕΝ ΧΩΡΑΕΙ άλλη αποβλάκωση και εφήμερη διασκέδαση; Πως μπορεί να ζητάει ο Έλληνας την ησυχία του και να αφήνει στην άκρη τα προβλήματα, τα οποία δεν του χτυπούν απλώς την πόρτα, αλλά κάθονται μαζί του στον καναπέ και βλέπουν και αυτά Survivor;\nΣκοπός του άρθρου δεν είναι να θίξει την εκπομπή Survivor, σαν εκπομπή αυτή καθεαυτή, αλλά να γίνει εμφανής η άστοχη συγκυρία προβολής του συγκεκριμένου προγράμματος στην χώρα μας.\nΌχι τώρα και όχι υπό αυτές τις συνθήκες που βιώνει η Ελλάδα.\nΤο ελληνικό κοινό δεν έχει ανάγκη, και ας μην το παραδέχεται θαμπωμένο από φοίνικες, χρυσές παραλίες του Άγιου Δομίνικου, καλογυμνασμένους κοιλιακούς και καλλίγραμμα σώματα, ένα τέτοιο πρόγραμμα που θα τον αποβλακώσει και να τον κάνει να αναβάλει την αυτοκριτική του.\nΗ αναβλητικότητα και ο «ωχαδερφισμός» ωθούν καθημερινά αυτή την χώρα και τους ανθρώπους που την κατοικούν στην εξαθλίωση και κανείς τρίτος δεν θα βρεθεί να καταγράψει σε κάμερα αυτή την μάχη για επιβίωση που δίνεται. Και γιατί να το κάνει εξάλλου; Φαίνεται πως ούτε εμείς οι ίδιοι δεν ενδιαφερόμαστε να βρεθούμε στον «στίβο μάχης» για να αγωνιστούμε για το «έπαθλο» που μας αξίζει και επιλέγουμε με θολωμένο μυαλό εκείνον/ους που θα μας πλασάρει το πιο δελεαστικό (και γεμάτο ψέματα) «πακέτο» εκπροσώπησης. Και επιλέγουμε κάθε φορά λανθασμένα… Αυτά δεν είναι όμως αρκετά «πιασάρικα» για την τηλεόραση και κανείς δεν θα νοιαστεί.\nΊσως αν δει κανείς από τον καναπέ του την ίδια του την καθημερινότητα και τις συνθήκες που βιώνει, υπό τον κατάλληλο φωτισμό και με παρουσιαστή, τότε μπορεί να καταλάβει ποιοι είναι οι πραγματικοί «επιζώντες» την σημερινή εποχή.


Έρχεται ο Σιβηρικός αντικυκλώνας με χιονοπτώσεις και ολικό παγετό. Σε ποιες περιοχές θα χτυπήσει ο χιονιάς και το θερμόμετρο θα δείξει -25 βαθμούς Κελσίου.... - Fanpage\nΚατά μέσο όρο 13 βαθμούς θα πέσει ο υδράργυρος σε μόλις 48 ώρες σε όλη τη χώρα.\nΣτην «κατάψυξη» η κεντρική και βόρεια Ελλάδα το Σαββατοκύριακο με θερμοκρασίες υπό το μηδέν όλη την ημέρα. Χιόνια και στην Αθήνα την Παρασκευή\nΑλλάζει άρδην το σκηνικό του καιρού τις επόμενες ημέρες, με την θερμοκρασία να κάνει βουτιά ως και 13 βαθμούς σε όλη την Ελλάδα.\nΜεγάλες περιοχές στα κεντρικά και τα βόρεια της χώρας αναμένεται να βυθιστούν σε θερμοκρασίες υπό το μηδέν καθ’ όλη τη διάρκεια της ημέρας το Σαββατοκύριακο.\nΧιόνια αναμένονται από την Παρασκευή ακόμη και στα πεδινά, στο κέντρο της Αθήνας, αλλά και στη Θεσσαλονίκη, την Εύβοια και τα νησιά του Αιγαίου. Το κρύο και οι θερμοκρασίες κάτω του μηδενός αναμένεται να υποχωρήσουν από την επόμενη Τετάρτη.\nΤα χαρακτηριστικά του έντονου χιονιά Nοτιάδες αναμένονται ως και την Πέμπτη, οι οποίοι θα στραφούν σε βοριάδες, κατά τόπους θυελλώδεις από την Παρασκευή, οπότε και η επιδείνωση του καιρού θα είναι σημαντική.\nΧαμηλό βαρομετρικό με υγρές μάζες πλησιάζει τη χώρα μας από την Ιταλία, προσδίδοντας στα χαρακτηριστικά του καιρού από την Πέμπτη υγρασία και ίσως κατά τόπους βροχές και καταιγίδες.\nΗ «ψυχρή εισβολή» όμως, όπως χαρακτηρίζει ο κ. Κολυδάς το βαρομετρικό από τη Σκανδιναβία, συναντά τις υγρές αυτές μάζες πάνω από τη χώρα μας την Παρασκευή, γεγονός που θα φέρει ραγδαία πτώση της θερμοκρασίας, παγετό και πυκνές χιονοπτώσεις….\nΤην Παρασκευή το βαρομετρικό χαμηλό θα βρεθεί στην περιοχή του Αιγαίου, φέροντας σημαντική πτώση της θερμοκρασίας. Έτσι, αναμένουμε πέραν των ισχυρών ανέμων, χιόνια, όχι μόνο στα ορεινά, αλλά και στα πεδινά της ηπειρωτικής Ελλάδος. Η ίδια εικόνα και το Σάββατο, με τις χιονοπτώσεις να συνεχίζονται σε όλη τη χώρα, κυρίως στις ανατολικές και νότιες περιοχές. Ο καιρός θα αρχίσει να παρουσιάζει σχετική βελτίωση στα βορειοδυτικά, με το κρύο να παραμένει παρόλα αυτά έντονο….\nΤην Κυριακή, ο καιρός θα είναι πιο «ανοιχτός» στη Δυτική και Βόρεια Ελλάδα, με τη θερμοκρασία να διατηρείται σε ιδιαίτερα χαμηλά επίπεδο. Είναι ενδεικτικό πως από την κεντρική και βόρεια Ελλάδα και πάνω, φαίνεται πως η θερμοκρασία θα διατηρηθεί σε αρνητικές τιμές, κάτω από το μηδέν, ακόμη και το μεσημέρι, φαινόμενο που χαρακτηρίζεται ως ολικός παγετός. Οι χιονοπτώσεις θα συνεχιστούν από το βορειοανατολικό Αιγαίο και νοτιότερα….\nΤη Δευτέρα ο καιρός παρουσιάζει βελτίωση με ορισμένες χιονοπτώσεις στο Αιγαίο, από τη Χαλκιδική ως την Κρήτη, αλλά με σαφώς μειούμενη ένταση. Οι θερμοκρασίες αν και σε άνοδο, παραμένουν χαμηλές, με το κρύο να υποχωρεί πια από την ερχόμενη Τετάρτη. Βουτιά στον υδράργυρο 13 βαθμών Είναι ενδεικτικό πως η πτώση ανά την Ελλάδα, από την Τετάρτη ως την Παρασκευή θα είναι κατά μέσο όρο 13οC. Για παράδειγμα στην Αθήνα, την Πέμπτη το θερμόμετρο θα αγγίζει τους 14oC, πέφτοντας στους επτά (7) την Παρασκευή και μόλις μια μονάδα πάνω από το μηδέν (0) το Σάββατο….\nΆλλωστε, το Σάββατο χιονοπτώσεις αναμένονται ακόμη και στο κέντρο της Αθήνας. Οι προβλέψεις γενικότερα θέλουν τις περιοχές όπου έπεσαν χιόνια την περασμένη εβδομάδα, να ντύνονται και πάλι στα λευκά. Αθήνα, Αττική, Εύβοια, Κρήτη και νησιά του Αιγαίου θα δουν χιόνια και στα πεδινά, με πιθανότητα ακόμη πιο πυκνής χιονόπτωσης, σε σύγκριση με εκείνη της Πρωτοχρονιάς….\nΣτη Θεσσαλονίκη αναμένονται χιονοπτώσεις από την Παρασκευή, οπότε και η θερμοκρασία θα κολλήσει υπό το μηδέν, με κατώτερη τους -5, ενώ το Σάββατο η ανώτερη θερμοκρασία που αναμένεται να καταγραφεί θα κυμανθεί μόλις στους -3 βαθμούς Κελσίου….


«Άρωμα γυναίκας» | Εφημερίδα η Εποχή\nΟταν ξεκίνησε η υπόθεση με τις ποσοστώσεις των γυναικών στα ψηφοδέλτια, άρχισαν και οι αντιπαραθέσεις για το θέμα. Όχι μόνο από τους άντρες, αλλά και από τις ίδιες τις γυναίκες. Είναι βέβαια μια κατάκτηση η νομικά κατοχυρωμένη συμμετοχή των γυναικών στα ψηφοδέλτια και μάλιστα σε ένα μεγάλο ποσοστό, άλλα προωθεί την χειραφέτηση των γυναικών και πόσο; Μήπως χρειάζονται κι άλλα εκτός απ΄ αυτό; Μπαίνουν στα ψηφοδέλτια για να καλύψουν το ποσοστό που απαιτείται, ψηφίζονται όμως; Δεν είναι δηλαδή θέμα ύπαρξης υποψηφίων γυναικών, αλλά αν η κοινωνία τις θεωρεί ικανές για θέσεις και μάλιστα στα κέντρα λήψης αποφάσεων.\nΚι αν εκλεγούν, τι είδους θέσεις αναλαμβάνουν; Οπωσδήποτε υποδεέστερες απ΄ αυτές των ανδρών και βέβαια να έχουν σχέση με «τη γυναικεία φύση» ,να έχουν ένα άρωμα γυναίκας τέλος πάντων. Κι αν δεν εκλεγούν επιστρέφουν στο σπίτι μέχρι να τις ξαναχρειαστούν στις επόμενες εκλογικές αναμετρήσεις, να διανθίσουν τα ψηφοδέλτια με γυναικεία ονόματα, να τα ομορφύνουν, βρε αδελφέ.\nΚαι οι γυναίκες λένε όχι πολλές φορές γιατί δεν δέχονται να τις χρησιμοποιούν σαν γαρνιτούρα στα ψηφοδέλτια, ούτε θέλουν να εκλέγονται με την ποσόστωση σε μια κοινωνία που απαξιώνει το φύλο τους, σε μια κοινωνία ανισότητας με προκατασκευασμένους ρόλους.\nΑνισότητα συνάρτηση συμμετοχής\nΤο Ευρωπαϊκό Ινστιτούτο για την Ισότητα έδειξε σε έρευνα του ότι η ανισότητα των φύλων σε όλους τους τομείς συναρτάται με τα χαμηλά ποσοστά συμμετοχής των γυναικών στα κέντρα λήψης αποφάσεων στον οικονομικό και πολιτικό τομέα. Έτσι θεωρείται αναγκαία η ποσόστωση για την αλλαγή νοοτροπίας της κοινωνίας.\nΕπί πλέον η ποσόστωση, γράφει η μαρξίστρια φεμινίστρια, Φ. Χάουγκ, « δεν είναι απλά ζήτημα κατανομής. Ούτε είναι το σωστό μοίρασμα της πίτας. Δεν πρόκειται για ευκαιρίες και θέσεις στην κοινωνία. Αφορά αξίες, χαρακτήρες, την κοινωνική κατασκευή “άνδρας-γυναίκα”, την εργασία, τη δημοκρατία και τον έρωτα. Έτσι μπαίνει σε αμφισβήτηση όλη η δομή της κοινωνίας». Συνεπώς η ποσόστωση είναι σημαντική σαν αρχή μιας προσπάθειας για την ισότητα των φύλων.\nΈτσι, φτάνουμε σήμερα με κυβέρνηση της Αριστεράς με τον καινούργιο νόμο 4555\_2018 να μιλάμε για ποσόστωση 40% με προοπτική να φτάσουμε στην ίση συμμετοχή. Επίσης, έχει κυρωθεί από τη βουλή η σύμβαση της Κωνσταντινούπολης «Για την Πρόληψη και την καταπολέμηση της Βίας κατά των γυναικών και της Ενδοοικογενειακής Βίας». Όλα αυτά ενισχύουν τον ρόλο των γυναικών στην πολιτική ζωή και προωθούν την ισότητα των φύλων και κατ΄ επέκταση ενισχύουν τη δημοκρατία.\nΜε τον κυβερνητικό ανασχηματισμό αυξήθηκε η συμμετοχή των γυναικών στην κυβέρνηση και μάλιστα τοποθετήθηκαν σε υπουργεία κατά παράδοση ανδροκρατούμενα. Όλα αυτά δίνουν ένα μήνυμα στην κοινωνία ότι αυτή η κυβέρνηση εφαρμόζει στην πράξη την ουσιαστική ισότητα ανδρών και γυναικών. Εμπιστεύεται στις γυναίκες υπουργούς ένα δύσκολο έργο με εμπιστοσύνη στις ικανότητές τους, στην παιδεία τους και στη δύναμή τους να αντιμετωπίσουν και να ξεπεράσουν κάθε είδους δυσκολία αλλά επίσης να αντιμετωπίσουν τη χυδαία σεξιστική αντιμετώπιση από το παλιό κατεστημένο που ήθελε τις γυναίκες υποταγμένες στους άνδρες και ως μαϊντανό στα ψηφοδέλτια τους. Εμπιστεύεται τις γυναίκες υπουργούς να αναλάβουν το δύσκολο έργο της οικονομίας, της προστασίας του πολίτη, της εργασίας και πιστεύει ότι θα τα καταφέρουν όπως και οι άνδρες συνάδελφοί τους.\nΤο άρωμα γυναίκας θα υπάρχει πια στα κέντρα λήψης αποφάσεων της κυβέρνησης όχι για να προκαλεί τα αρσενικά όπως γίνεται στη φύση και όπως το βλέπουμε στις ελληνικές διαφημίσεις. Όχι για να δίνει ταυτότητα στο κάθε θηλυκό, γιατί η ταυτότητά της γυναίκας είναι στη συγκρότησή της, την προσωπικότητά της, στην εργασία της που τα αποτελέσματα της θα έχουν αντίκτυπο στην κοινωνία.\nΟι γυναίκες υπουργοί είναι γειωμένες στην ελληνική κοινωνία, μέσα από τις οργανώσεις του κόμματος, το φεμινιστικό κίνημα… Ο νέος πρωθυπουργός τόλμησε και έκανε την επιλογή. Οι γυναίκες υπουργοί πρέπει να πετύχουν, το χρωστούν στις ελληνίδες, στο φεμινιστικό κίνημα, στη νεολαία που μιμείται, μαθαίνει, αλλάζει την παλιά νοοτροπία, σπάει το κατεστημένο. Το Όσκαρ Α΄ γυναικείου ρόλου αυτή τη φορά πρέπει να το κερδίσουν οι γυναίκες.\nφεμινιστικής πολιτικής ΣΥΡΙΖΑ


Στο Κοιμητήριο της Βουλιαγμένης η κηδεία του Γιάννη Κασσελάκη - notia.gr\nΣτο Κοιμητήριο της Βουλιαγμένης η κηδεία του Γιάννη Κασσελάκη\n(Maria Hovri Sina/Το Forum των 3Β)\nΜε ιδιαίτερη λύπη και συγκίνηση, μάθαμε ότι ο αγαπημένος μας Γιάννης Κασσελάκης έφυγε από κοντά μας. Ο Γιάννης άφησε αιφνίδια τον κόσμο τούτο, όμως μας άφησε γεμάτους από υπέροχες αναμνήσεις αγάπης για το συνάνθρωπο, απέραντης ηθικής και γνώσης. Ο Γιάννης ήταν δικηγόρος, έγκριτος ποινικολόγος, και διέγραψε μια λαμπρή πορεία ως άξιος υπηρέτης της Θέμιδος στα έδρανα των Δικαστηρίων. Είχε πάντα ως οδηγό το δίκαιο και την προσφορά σε όλους μας, και κυρίως τους πιο αδύναμους.\nΚάποιοι άνθρωποι είναι σπάνιοι. Κάποιοι άνθρωποι είναι αναντικατάστατοι. Υπάρχουν κάποιοι άνθρωποι, των οποίων η πορεία ορίζει και διαμορφώνει τον κόσμο γύρω μας. Ένας τέτοιος αναντικατάστατος άνθρωπος ήταν ο Γιάννης. Ένας άνθρωπος που φώτισε μοναδικά την επιστήμη του δικαίου, αφιέρωσε το είναι του στο συνάνθρωπο, διακατεχόμενος μόνο από αγνά συναισθήματα ανθρωπιάς και αλτρουισμού, ευεργέτησε τον τόπο με τη σκέψη και κυρίως με το έργο του.\nΟ Γιάννης Κασσελάκης ήταν άξιος Πρόεδρος του Συλλόγου Ναυτικού Ομίλου Ερασιτεχνών Αλιέων Βάρης Βάρκιζας επί σειρά ετών. Αγαπούσε τη θάλασσα με πάθος. Ένα υγιές πνεύμα που πρόσφερε αφιλοκερδώς τις υπηρεσίες του και εργάστηκε με αυταπάρνηση και περισσή αγάπη υπηρετώντας τον ΝΟΕΑΒΒ, εμπνέοντας ανθρώπους στην ευγενή συνεργασία, την ομαδική δουλειά, ενισχύοντας την ευγενή άμιλλα και το συλλογικό πνεύμα.\nΟ Γιάννης υπήρξε και θα είναι πάντα ένας μεγάλος Δάσκαλος με την πιο ουσιαστική σημασία της λέξης. Οραματιστής, καινοτόμος, και κυρίως ξεχωριστός και ενάρετος Άνθρωπος.\nΈνας ιχνηλάτης, ένας φάρος γνώσης, προσέφερε αγαθά που απλόχερα έδινε σε όλους.\nΟ τόπος του χρωστάει βαθειά ευγνωμοσύνη. Όλοι μας, ένας-ένας και εγώ προσωπικά. Για το έργο αλλά και τη γνώση που έσπειρε και που θα γονιμοποιεί τη σκέψη και το έργο των μελλοντικών γενιών.\nΤα θερμά μας συλλυπητήρια στην λατρεμένη του σύζυγο, κόρη και εγγονή. Καλό ταξίδι αγαπημένε καπετάνιε και φίλε Γιάννη. Δεν μπορούμε να σε ξεχάσουμε ποτέ, είσαι πια η ίδια η καρδιά και η μνήμη μας.\nΤην Τρίτη 12 Ιουνίου 2018 και ώρα 5.30 μ.μ, θα πραγματοποιηθεί η Εξόδιος Ακολουθία στην εκκλησία Αγίου Βασιλείου στο Κοιμητήριο της Βουλιαγμένης.


Η Marriott International προειδοποιεί για τηλεφωνικές απάτες! - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΔΙΕΘΝΗ > Η Marriott International προειδοποιεί για τηλεφωνικές απάτες!\nΗ Marriott International προειδοποιεί για απατεώνες, που χρησιμοποιούν το εμπορικό της σήμα.\nΓια τις απάτες\nΌπως επισημαίνει, ο ξενοδοχειακός όμιλος, έχει γίνει γνωστό ότι μια σειρά από δόλιες τηλεφωνικές κλήσεις γίνονται σε διαφορετικά μέρη του κόσμου, όπου ο καλών προσφέρει ελεύθερη διαμονή σε ένα ξενοδοχείο της Marriott. Αυτό φαίνεται να συμβαίνει προκειμένου ο καλών να προσελκύσει το πρόσωπο, που καλεί για να ακούσει μία προσφορά άσχετη με το ξενοδοχείο φυσικά.\n«Αυτή η πρακτική, γνωστή ως scamming συνήθως ενσωματώνει την επωνυμία μιας εταιρείας προκειμένου να κάνει κάποιον να παράσχει προσωπικές πληροφορίες ή να αγοράσει ένα προϊόν ή μια υπηρεσία» , αναφέρει η Marriott International σε σχετική δήλωση.\nΗ Marriott εδώ και καιρό προσπαθεί να προστατεύσει το απόρρητο των προσωπικών πληροφοριών που διαθέτει συνέχιζει η ανακοίνωση. «Η Marriott δεν έχει παράσχει καμία πληροφορία για τα άτομα, που εμπλέκονται σε αυτές τις δόλιες κλήσεις»,\n«Εάν λάβετε μια ύποπτη τηλεφωνική κλήση, ειδικά για έναν διαγωνισμό που δεν έχετε πάρει μέρος, σας παροτρύνουμε να δώσετε προσωπικά στοιχεία, ειδικά για τις πληροφορίες της πιστωτικής κάρτας. Αντίθετα, απλά τερματίστε την κλήση και αναφέρετε την».\nTagged Marriott International απάτες ΞΕΝΟΔΟΧΕΙΑ Τουρισμός\nΜέλη του ΣΕΤΕ το Porto Palace Hotel Thessaloniki και το Aegli Hotel\n1 σχόλιο στο “Η Marriott International προειδοποιεί για τηλεφωνικές απάτες!”\nΠαράθεμα: Πρόστιμο 99 εκ. £ στην Marriott International, για παραβίαση δεδομένων! – Tourism News


Uncategorized – Στύλιος Γεώργιος\nΣυμπληρώνονται σήμερα 103 χρόνια από την Γενοκτονία του Ποντιακού Ελληνισμού. Μία ανείπωτη τραγωδία που ζει στις ψυχές μας. Δεν ξεχνάμε το ειδεχθές αυτό έγκλημα που ακόμα ζητάει δικαίωση!\n[Φωτό: Από το προσωπικό μου αρχείο]\nΠραγματοποιήσαμε σήμερα στην Άρτα τις εκδηλώσεις μνήμης, για τις επετείους των ιστορικών Μαχών Γριμπόβου. Με το πέρας της δοξολογίας στον Ι.Ν. Αγίου Νικολάου Γριμπόβου ακολούθησε επιμνημόσυνη δέηση στο Μνημείο Πεσόντων, όπου είχα την τιμή να καταθέσω στεφάνι. Διδασκόμαστε από την Ιστορία του τόπου μας και τιμούμε τους Ήρωες πολεμιστές μας. Η Ελλάδα σας ευγνωμονεί.\nΜε ιδιαίτερη χαρά αποδέχτηκα την πρόσκληση να συμμετάσχω στην ημερίδα Επαγγελματικού Προσανατολισμού που συνδιοργάνωσαν η Διεύθυνση Δευτεροβάθμιας Εκπαίδευσης Άρτας, τα τμήματα του Πανεπιστημίου Ιωαννίνων με έδρα την Άρτα και το Επιμελητήριο Άρτας. Κατά την ομιλία μου, επισήμανα στους μαθητές μας, την αξία του να μην τα παρατάνε στις δυσκολίες και τη σπουδαιότητα του να αποκτάνε εφόδια. Ιδιαίτερα αναφέρθηκα στην ανάγκη να στηρίζουν οι γονείς τις αποφάσεις των παιδιών τους, αλλά και να είναι ενημερωμένοι για να είναι σε θέση να τα συμβουλεύουν ορθά.\nΑπεύθυνα, χαιρετισμό στην ημερίδα «Τεχνολογίες και στρατηγικές για βιώσιμες κτηνοτροφικές μονάδες» που συνδιοργάνωσε το Επιμελητήριο Άρτας και το Τμήμα Γεωπονίας του Πανεπιστημίου Ιωαννίνων για την κτηνοτροφία. Υπογράμμισα το έργο της κυβέρνησης και ειδικότερα του Υπουργείου Αγροτικής Ανάπτυξης και Τροφίμων για τον εκσυγχρονισμό και την ανασυγκρότηση του πρωτογενούς τομέα. Ιδιαίτερη έμφαση έδωσα στις δράσεις μας για την ενίσχυση της κτηνοτροφίας. Δραστηριότητα συνυφασμένη με την ιστορία και την παράδοση και, φυσικά, την οικονομία της Ηπείρου.\n🆕 Μία καλή είδηση για την Άρτα και την Ήπειρο:\nΆνοιξε και θα παραμείνει ανοικτή μέχρι Δευτέρα, 13 Ιουνίου 2022 και ώρα 23:59, η ειδική πλατφόρμα του ΟΠΕΚΕΠΕ για την καταβολή ενισχύσεων στους παραγωγούς μανταρινιών ποικιλίας Κλημεντίνη. Δικαιούχοι της κρατικής αυτής ενίσχυσης είναι όσοι έχουν υποβάλλει Δήλωση Ενιαίας Ενίσχυσης (ΟΣΔΕ) για το έτος 2020 και διαθέτουν τουλάχιστον ένα στρέμμα εκμετάλλευσης. Από την ενίσχυση εξαιρούνται τα νεαρά δένδρα μέχρι τεσσάρων ετών. Το ύψος της ενίσχυσης για τους παραγωγούς Μανταρινιών ποικιλίας Κλημεντίνη ανέρχεται στα 70 ευρώ ανά στρέμμα καλλιέργειας.


Πώς να αφαιρέσει DigitalExecute | Removal Instructions\nΠώς να αφαιρέσει DigitalExecute\nΕισαγωγή του DigitalExecute\nDigitalExecute είναι ένα πρόγραμμα που κυκλοφόρησαν πρόσφατα άσχημη adware. Αυτό το adware είναι ένα πρόγραμμα που πραγματικά ενοχλητικές. Αυτό μπορεί να μολύνει όλα δημοφιλείς web browsers, συμπεριλαμβανομένων Google Chrome Internet Explorer, Firefox ή σαφάρι. Θα πρέπει να γνωρίζουν ότι DigitalExecute adware που μπορεί να εγκατασταθεί χωρίς οποιαδήποτε άδεια. Κατά συνέπεια, θα πρέπει να θυμάστε και να παρακολουθήσετε κάθε βήμα της εγκατάστασης κατά την εγκατάσταση ενός νέου προγράμματος. Πρέπει να έχετε να διαβάσετε εγκατάσταση συμφωνία προσεκτικά. Εάν βλέπετε οποιαδήποτε προγράμματα κακόβουλο ή άγνωστο, θα πρέπει να χρησιμοποιείτε προσαρμοσμένη εγκατάσταση και καταργήστε την επιλογή τους ώστε να αποτρέπουν την εγκατάσταση στον υπολογιστή σας. Αν όχι, DigitalExecute adware θα έρθει με αυτόν τον τρόπο.\nΣτη συνέχεια, το DigitalExecute θα αρχίσει να παρακολουθεί το δραστηριότητες, ιστορικό περιήγησης, τα cookies, και ούτω καθεξής. DigitalExecute θα εμφανίσει πολλές διαφημίσεις να διαφθείρουν τα προγράμματα περιήγησης στο web. Εάν κάνετε κλικ σε αυτά τα αμέτρητα pop-ups, εσύ θα να είμαι redirected αμφιλεγόμενες περιοχές και το μηχάνημά σας θα μολυνθεί με άλλες λοιμώξεις όπως Βασίλειο επέκταση ή υπόγεια κουπόνι. Ως αποτέλεσμα, το σύστημά σας ευαίσθητων πληροφοριών και ασφαλείας μπορεί να διατρέχουν κίνδυνο. Σας προτείνουμε να DigitalExecute πρόγραμμα από το σύστημά σας εντελώς αυτή τη στιγμή δεδομένου ότι είναι ένα τέτοιο κακόβουλο πρόγραμμα.\nΚατεβάστε εργαλείο αφαίρεσηςγια να καταργήσετε DigitalExecute\nΑν και είναι δυνατόν να αφαιρέσει DigitalExecute με μη αυτόματο τρόπο, θα μπορούσε να περαιτέρω βλάψει συστήματος του υπολογιστή σας εάν οποιοδήποτε παραμικρή λάθος γίνεται κατά τη διαδικασία της αφαίρεσης, για αυτό δυσάρεστος ιός να ονομάσετε τα κακόβουλα αρχεία παρόμοια με το σημαντικό σύστημα αρχείων. Ως εκ τούτου, εάν δεν έχετε την τεχνική για να βρείτε όλα τα κακόβουλα αρχεία, συνιστάται να χρησιμοποιείτε αυτό το αξιόπιστο αυτόματο εργαλείο αφαίρεσης ιών για να σας βοηθήσει να λύσει το πρόβλημα.\n← Πώς να αφαιρέσει Underground Coupon Πώς να αφαιρέσει Allo-search.com →


Πρόγραμμα Προσκυνηματικής εκδρομής του Συλλόγου "Ο Όσιος Δαβίδ", το Σάββατο 20 Ιουνίου 2015, σε Όσιο Ιωάννη Ρώσσο και Ι.Μονή Οσίου Δαβίδ Ροβιές - Ρωμαίικο Βήμα\nΤο Σάββατο 20 Ιουνίου, πρώτα ο Θεός, θα αναχωρήσουμε 07:30\nαπό το εμπορικό κατἀστημα » Factory Outlet» επί της Πειραιώς [Ν.\nΦάληρο 76], όπου οι προσκυνητές μπορούν να αφήσουν τα αυτοκίνητά τους με ασφάλεια.\nΤο κατάστημα αυτό απέχει 10 λεπτά από το σταθμό Ν. Φάληρο του ηλεκτρικού.\nΑκολούθως, δεύτερη στάση θα κάνουμε στο κέντρο της Αθἠνας, στις 07:45, στη\nστάση «Βικτώρια» του ηλεκτρικού σταθμού. Καθ΄οδόν θα σταματήσουμε\nπριν τη Χαλκίδα[σύντομη στάση 10΄-15΄, για ευνόητους λόγους] και θα\nσυνεχίσουμε. Λίγο πριν το προσκύνημα του Οσίου Ιωάννου, καθ΄οδόν, θα\nσταματήσουμε στο εκκλησάκι του Αγίου Γεωργίου, δίπλα στο ποτάμι και στα\nπλατάνια, όπου ο Σύλλογος θα μάς παραθέσει σύντομο πρωϊνό που ετοίμασε για εμάς.\nΑκολούθως, θα συνεχίσουμε και θα φθάσουμε στο προσκύνημα του Οσίου Ιωάννου του\nΡώσου, όπου θα προσκυνήσουμε και θα διαβάσουμε παράκληση στον Όσιο. Φεύγοντας\nαπό το Προκόπι, θα συνεχίσουμε με προορισμό τον Όσιο Δαβίδ στις Ροβιές, όπου θα\nπροσκυνήσουμε και θα διαβάσουμε και εκεί σύντομη παράκληση. Μετά το πέρας του\nπροσκυνήματος, θα κατευθυνθούμε σε κοντική ταβέρνα στις Ροβιές , όπου θα\nγευματίσουμε. Αναχώρηση από Ροβιές γύρω στις 17:00 μ.μ. και άφιξη σε Αθήνα\nπερίπου 20:00.Συμβολική συμμετοχή στο προσκύνημα 10Ε [και καθένας το γεύμα\nτου]. Με σεβασμό στις φίλες και φίλους του Συλλόγου μας,παρακαλώ για την\nέγκαιρη προσέλευσή σας στα σημεία – τόπους αφετηρίας[σε περίπτωση που προκύψει\nκάτι να τηλεφωνήσετε στο τηλ του Συλλόγου, 6945826834]. Αν πάλι, οποιοσδήποτε\nέχει δυσκολια προσέλευσης, ας τηλ. στο τηλέφωνο που ανέφερα για να τη\nδιευθετήσουμε. Καλό προσκύνημα να κάμνουμε!\nRelated tags : ΑΝΑΚΟΙΝΩΣΕΙΣΑΝΑΚΟΙΝΩΣΕΙΣ ΣΥΛΛΟΓΟΥ\n«Οι εκπομπές της εβδομάδος 15/06/2015 – 21/06/2015»\n12004Επισκέπτες ανά μήνα:\nΔένδιας σε Μάας: Να μην δοθούν γερμανικά υποβρύχια και φρεγάτες στην Τουρκία 196


Queen Secret: 5 τρόποι για να καίτε περισσότερες θερμίδες\n5 τρόποι για να καίτε περισσότερες θερμίδες\nΜε το να στερείτε το φαγητό από τον οργανισμό σας, επιβραδύνετε τον μεταβολισμό σας καθώς το σώμα σας προσπαθεί να αντισταθμίσει τη μειωμένη λήψη τροφής, ελαττώνοντας το ρυθμό με τον οποίο την καίτε. Αυτό έχει ως αποτέλεσμα ο μεταβολικός σας ρυθμός να πέσει κατά 15-20%. Εάν κάνετε δίαιτα η καλύτερη στρατηγική είναι να μη λαμβάνετε ποτέ λιγότερες από 1.200 θερμίδες την ημέρα.\nΠρόσφατες έρευνες έχουν δείξει ότι ένα κιλό μυών καίει περίπου μεταξύ 28 και 100 θερμίδες τη μέρα ενώ ένα κιλό λίπους δεν καίει τίποτα. Όσο περισσότερο αυξήσετε τη μυϊκή σας μάζα, τόσο περισσότερη ενέργεια θα χρησιμοποιεί το σώμα σας και τόσο περισσότερες θερμίδες θα καίτε κατά τη διάρκεια της ημέρας.\nΟι μύες αποτελούνται βασικά από πρωτεΐνη. Έτσι, χωρίς την απαραίτητη λήψη πρωτεϊνών σημειώνεται απώλεια μυϊκού ιστού. Χρειάζεστε τουλάχιστον 1 γραμμάριο πρωτεΐνης ανά κιλό βάρους κάθε μέρα. Αν τρώτε για παράδειγμα δημητριακά και γάλα για πρωινό, ένα σάντουιτς με γαλοπούλα και τυρί και ένα κυπελλάκι γιαούρτι για γεύμα ή ένα ποτήρι γάλα το βράδυ θα πετύχετε το στόχο σας.\nΣύμφωνα με μελέτες όσοι έχουν συμπτώματα κατάθλιψης ή άγχους συνήθως κάνουν κραιπάλες στο φαγητό ή ακολουθούν ανθυγιεινές συνήθειες διατροφής παραλείποντας γεύματα ή παίρνοντας διαιτητικά χάπια, που προκαλούν μεγάλη ζημιά στον μεταβολισμό..


Τι γίνεται με τους Έλληνες της Μαριούπολης στην Ουκρανία κ. ΥΠΕΞ Νίκο Κοτζιά; - Triklopodia\nΤι γίνεται με τους Έλληνες της Μαριούπολης στην Ουκρανία κ. ΥΠΕΞ Νίκο Κοτζιά;\nΕΘΝΙΚΑ. - 6 Νοέ 2017 - 16:30\n«Για τους Έλληνες της Μαριούπολης, οι οποίοι ζουν, δυστυχώς, σε μια διακεκαυμένη ζώνη, καθώς στην περιοχή αυτή είναι και το μέτωπο πολεμικής αντιπαράθεσης, από το 2014, η δυνατότητα της εκμάθησης της ελληνικής γλώσσας συνιστά το οξυγόνο της ύπαρξής τους.\nΕίναι αδιανόητο, εντός μιας σύγχρονης δημοκρατίας, μέλος του ΟΑΣΕ, να υποστούν περιορισμούς που είχαν επιβληθεί στα χρόνια του ολοκληρωτισμού».\nΤα παραπάνω τονίζει ο Εισηγητής Ανθρωπίνων Δικαιωμάτων της Διακοινοβουλευτικής Συνέλευσης Ορθοδοξίας, βουλευτής Λαρίσης της Νέας Δημοκρατίας, κ. Μάξιμος Χαρακόπουλος, σε ερώτησή του προς τον υπουργό Εξωτερικών κ. Νίκο Κοτζιά.\nΑφορμή για την ερώτηση του κ. Χαρακόπουλου αποτέλεσε ο νέος εκπαιδευτικός νόμος της Ουκρανίας, ο οποίος, όπως αναφέρει το στέλεχος της αξιωματικής αντιπολίτευσης «έχει προκαλέσει έντονη ανησυχία σε πολλές χώρες, που έχουν εθνοτικές μειονότητες στην Ουκρανία».\nΣημειώνεται ότι ο νόμος ψηφίστηκε από το Εθνικό Κοινοβούλιο–Βερχόβνα Ράντα- στις 5 Σεπτεμβρίου και υπογράφηκε από τον πρόεδρο της χώρας στις 27 Σεπτεμβρίου. Σύμφωνα μ’ αυτόν, οι εθνικές γλώσσες θα μπορούν να διδάσκονται στα σχολεία μόνον στο δημοτικό σχολείο. Στη συνέχεια, σ’ όλες τις υπόλοιπες βαθμίδες της εκπαίδευσης, μοναδική γλώσσα διδασκαλίας θα είναι τα ουκρανικά.\nΟ κ. Χαρακόπουλος υπογραμμίζει ότι «ως γνωστόν, στην ευρύτερη περιοχή της Μαριούπολη, διαβιώνει μια σημαντική ελληνική μειονότητα, που ανέρχεται άνω των 100.000 ανθρώπων.\nΩς σήμερα, μετά την διάλυση της Σοβιετικής Ένωσης, είχαν τη δυνατότητα να λαμβάνουν εκ νέου τα ελληνικά γράμματα, τα οποία τα είχαν στερηθεί για πολλές δεκαετίες, λόγω των σταλινικών διωγμών του 1937. Θυμίζουμε ότι στα χρόνια των διώξεων εξολοθρεύτηκε σχεδόν όλη η ελληνική διανόηση, έκλεισαν τα ελληνικά σχολεία, οι ελληνικοί εκδοτικοί οίκοι, οι εφημερίδες και τα περιοδικά.\n>Αν γνωρίζει ότι ο πρόσφατα ψηφισθείς νόμος για την Εκπαίδευση στην Ουκρανία έχει επιπτώσεις στην εκμάθηση της ελληνικής γλώσσας των μαθητών και φοιτητών που ανήκουν στην μειονότητα των Ελλήνων της Μαριούπολης.


Δευτέρα, 27 Αυγούστου 2018 14:31\nΣταματημένο στον χρόνο, στέκει εδώ και περίπου δύο αιώνες στα Άνω Λαδάδικα, το Μπενσουσάν Χαν, το παλαιότερο σωζόμενο χάνι της Θεσσαλονίκης, διατηρημένο με τέτοιο τρόπο που σχεδόν σε μεταφέρει σ' εκείνη την εποχή. Διαβαίνοντας το εσωτερικό του, αισθάνεσαι τις ...ανάσες των αλόγων που δένανε στο ισόγειο οι ταξιδιώτες, τον θόρυβο των εμπορευμάτων που ξεφόρτωναν στο υπόγειο και τα βήματα των ταξιδιωτών στη μαρμάρινη σκάλα που οδηγούσε στους ξενώνες, όπου πλήρωναν για την ενοικίαση ενός κρεβατιού για να κοιμηθούν. Ιδιοκτήτης του οικοπέδου και του ακινήτου ήταν ο Σαμουήλ Μπενσουσάν, Εβραίος έμπορος εκείνης της εποχής και γι' αυτό επικράτησε η ονομασία "Μπενσουσάν Χαν", δηλαδή το Χάνι του Μπενσουσάν.\n"Στην ουσία, επρόκειτο για ένα ....hostel εκείνου του καιρού, αφού στο πανδοχείο δεν κοιμόσουν μόνος αλλά νοίκιαζες ένα από τα πολλά κρεβάτια", εξηγεί στο ΑΠΕ-ΜΠΕ ο καλλιτεχνικός διευθυντής του Μπενσουσάν Χαν, Στέλιος Ντοκούζ, προσθέτοντας ότι τα παλαιότερα στοιχεία του κτιρίου βρίσκονται στο υπόγειο, όπου είναι διακριτά τα χειροποίητα τούβλα στην τοιχοποιία.\n----> Βραδινή βόλτα στα Λαδάδικα\n"Υπάρχουν αρχεία οθωμανικά, που αναφέρουν ότι τα θεμέλια και το ισόγειο του κτιρίου υπήρχαν ήδη από το 1810 και σιγά σιγά αναγέρθηκε ο πρώτος όροφος. Βέβαια, κατά τη διάρκεια όλων των ετών της λειτουργίας και της χρήσης του κτιρίου, έχουν γίνει πολλές αλλαγές και μεταγενέστερες προσθήκες, όπως το χειροκίνητο ασανσέρ στο υπόγειο, που έγινε μετά το 1920, με το οποίο μετέφεραν τα πράγματα από το υπόγειο στο ισόγειο", διευκρινίζει. Εκτιμάται δε ότι ο σταβλισμός των ζώων στο ισόγειο είχε και μια άλλη χρησιμότητα καθώς η θερμότητα των σωμάτων τους "μεταδίδονταν" στον πρώτο όροφο, όπου κοιμόντουσαν ταξιδιώτες και έμποροι.\n"Εκτιμάται ότι επικοινωνούσαν όλα τα δωμάτια για να μπορούν να διαφύγουν πιο εύκολα οι ένοικοι σε περίπτωση πυρκαγιάς γιατί ο χώρος φωτίζονταν από λάμπες πετρελαίου θυέλλης", λέει ο κ. Ντοκούζ, προσθέτοντας ότι κάθε δωμάτιο είχε από 10-15 κρεβάτια.\n"Το εντυπωσιακό είναι ότι ο χώρος 'μεταβάλλεται', όπου στέκεσαι και δίνει στον επισκέπτη μια διαφορετική του εικόνα", τονίζει, δείχνοντας από τα τεράστια παραθυρόφυλλα τη θέα που κάποτε ήταν η θάλασσα και το λιμάνι. "Γι' αυτό άλλωστε και στην περιοχή - στα Λαδάδικα- είχαν χτιστεί δεκάδες χάνια, γιατί βρίσκονταν κοντά στην είσοδο του λιμανιού, όπου έμποροι έρχονταν από παντού για να πουλήσουν την πραμάτεια τους, αλλά και κοντά στην πόλη".\nΠερισσότερο από έναν αιώνα μετά την ανέγερση του πανδοχείου, το 1930, τα παιδιά του Σαμουήλ Μπενσουσάν πούλησαν όλο το ακίνητο σε έναν μεγαλέμπορο της Θεσσαλονίκης, τον Βασίλειο Ζωτιάδη, και το κτίριο άλλαξε πολλές φορές τρόπο χρήσης. Κατά καιρούς στέγασε καταστήματα με υφάσματα, μπαχαρικά, αποικιακά είδη και ψιλικά στο ισόγειο και στον όροφο, τα δωμάτια μετατράπηκαν σε δικηγορικά και συμβολαιογραφικά γραφεία. Η τελευταία γνωστή χρήση του ήταν τις δεκαετίες 1970 και 1980, όταν στον επάνω όροφο υπήρχαν τελωνειακά γραφεία και στο ισόγειο τα περίφημα για την εποχή μπαχαρικά "Billys".\n"Το 1996, το κτίριο εγκαταλείφθηκε για να επαναλειτουργήσει ολοκληρωτικά το 2012 ως χώρος φιλοξενίας παραστάσεων και εκθέσεων. Βέβαια, το γεγονός ότι στην πάροδο των χρόνων είχε αλλάξει χρήση και λειτουργία ήταν αυτό που έσωσε το κτίριο διότι τα υπόλοιπα χάνια της περιοχής, εγκαταλείφθηκαν σταδιακά και γκρεμίστηκαν. Επιπλέον, το 2007, μια ομάδα καλλιτεχνών νοίκιασε το ισόγειο του κτιρίου από την τρέχουσα ιδιοκτήτρια, κληρονόμο του Ζωτιάδη, Ρούλα Παπανάγνου, με σκοπό να το χρησιμοποιήσει αρχικά ως αποθηκευτικό χώρο για ογκώδη σκηνικά και θεατρικά αντικείμενα. Αυτή η κίνηση καθόρισε τη σημερινή αναβίωση του κτιρίου ως χώρο φιλοξενίας για σημαντικές και συχνά πρωτοποριακές καλλιτεχνικές και πολιτιστικές δράσεις", αναφέρει ο κ. Ντοκούζ, ξεκαθαρίζοντας ότι στο κτίριο έγιναν μόνο στεγανοποιητικές και σταθεροποιητικές εργασίες ώστε να είναι ασφαλές. "Δεν έχουμε αγγίξει τίποτα σε σχέση με ανακαίνιση ή αναμόρφωση του κτιρίου και γι' αυτό έχει στοιχεία απ' ολες τις εποχές και φέρει με έκδηλο τρόπο την φθορά του και την ιστορία του".\nΣυνήθως, μάλιστα, οι παραστάσεις στο κτίριο είναι περιηγητικές, δηλαδή το κοινό πηγαίνει από δωμάτιο σε δωμάτιο για να δει την επόμενη σκηνή. Στη σοφίτα του φιλοξενούνται σεμινάρια, εργαστήρια και ομιλίες, στο υπόγειο πιο ατμοσφαιρικές βραδιές με προβολές και εκθέσεις. "Στόχος μας είναι", τονίζει ο κ. Ντοκούζ, "επειδή κάθε χρόνο έχουμε και μεγαλύτερη ζήτηση, εκτός από το κτίριο, που έχει ανακηρυχθεί διατηρητέο, να ανακηρυχθεί διατηρητέα και η τρέχουσα χρήση του ως χώρος πολιτισμού και τέχνης".\nΤο ...φάντασμα του Μπενσουσάν Χαν\nΟ ίδιος ο καλλιτεχνικός διευθυντής του κτιρίου, Στέλιος Ντοκούζ, συστήνεται ως το ...φάντασμα του πανδοχείου, αφού το πρωτογνώρισε το 2012 και έκτοτε παρέμεινε "αλυσοδεμένος" μαζί του!\n"Συμμετείχα ως ηθοποιός στο 'Θέατρο του Άλλοτε', που ανέβασε το 2012 στο Μπενσουσάν Χαν την παράσταση "Φόβος", βασισμένη σε κείμενα του Edgar Allan Poe και είχα μια σχεδόν μεταφυσική εμπειρία, ένιωσα έντονα την ιστορία του κτιρίου", αφηγείται ο ο κ. Ντοκούζ, ο οποίος αποφάσισε στη συνέχεια να παραμείνει στο κτίριο και να ξεναγεί σ' αυτό τους επισκέπτες μεταδίδοντας έτσι την αγάπη του.\nΆλλωστε, όπως καταλήγει στην ξενάγησή του, "κανείς δεν βγαίνει ίδιος από το Μπενσουσάν Χαν"...


Αρχική » Εχθροί-Ασθένεις Φυτών » Σήψεις Καρπών από Πενικίλλια\nΟι σήψεις καρπών από πενικίλλια είναι μετασυλλεκτικές σήψεις που προκαλούν πολύ σοβαρές ζημιές (έως 100%) σε εσπεριδοειδή, μηλοειδή, αμπέλι και λαχανικά. Πρόσθετη ζημιά προκαλείται και από το αιθυλένιο που παράγουν οι παθογόνοι μύκητες, το οποίο λόγω του ότι αυξάνει την αναπνοή των καρπών, μειώνει την διάρκεια ζωής και των υγιών καρπών που βρίσκονται στην ίδια αποθήκη με τους προσβεβλημένους καρπούς. Οι μετασυλλεκτικές αυτές σήψεις λαμβάνουν μεγάλη έκταση όταν η συγκομιδή γίνεται με υγρό και βροχερό καιρό.\nΣτην επιφάνεια των προσβεβλημένων καρπών παρατηρείται αρχικά μια ελαφρά βυθισμένη κηλίδα που μοιάζει σαν βρεγμένη και η οποία επεκτείνεται ταχύτατα σε ολόκληρο τον καρπό. Στη συνέχεια αναπτύσσεται ένα χαρακτηριστικό μπλε ή πράσινο χνούδι (εξάνθιση από τις καρποφορίες των μυκήτων), το οποίο καλύπτει σιγά-σιγά ολόκληρο τον καρπό. Οι προσβεβλημένοι καρποί αναδύουν μια χαρακτηριστική γεύση και οσμή μούχλας. Σε περιβάλλον υψηλής σχετικής υγρασίας, ο προσβεβλημένος καρπός αποσυντίθεται τελείως με την επέμβαση και άλλων δευτερογενών μικροοργανισμών (μύκητες – βακτήρια). Σε περιβάλλον χαμηλής σχετικής υγρασίας, ο προσβεβλημένος καρπός αφυδατώνεται, συρρικνούται και μουμιοποιείται.\nTags: ΑΜΠΕΛΙ • ΑΣΘΕΝΕΙΑ ΦΥΤΩΝ • ΛΕΜΟΝΙΑ • ΜΗΛΙΑ • ΠΟΡΤΟΚΑΛΙΑ


Έτσι θα παίξει ο Ολυμπιακός με τη Φενέρ - Simerinos.gr\nΟ Ολυμπιακός έκανε… πάρτι στο ΟΑΚΑ, με την ομάδα του Πέδρο Μαρτίνς να επικρατεί της ΑΕΚ, ξεφεύγοντας στον βαθμολογικό πίνακα της Super League.\nΜετά το ντέρμπι με τους «κιτρινόμαυρους», σειρά έχει η ευρωπαϊκή πρόκληση με τη Φενέρμπαχτσε (25/11) στο Φάληρο. Οι «ερυθρόλευκοι» υποδέχονται το σύνολο του Βίτορ Περέιρα, στην 5η… στροφή των ομίλων του Europa League, με το διακύβευμα να είναι μεγάλο. Ένα τρίποντο επί των Τούρκων, θα κλειδώσει τη 2η θέση του ομίλου για τον Ολυμπιακό και το ραντεβού του επόμενου γύρου με τον τρίτο του Champions League.\nΤο κρίσιμο ματς με τα «καναρίνια» βρίσκεται προ των πυλών, με τον Πέδρο Μαρτίνς να καταστρώνει τα πλάνα του. Ο Πορτογάλος τεχνικός γνωρίζει καλά πως οι «ερυθρόλευκοι» έχουν στα… πόδια τους την ευκαιρία να τελειώσουν τους Τούρκους, με τον έμπειρο κόουτς να προσανατολίζεται σε… συνταγή Ολυμπιακού Σταδίου.\nΟ Τόμας Βάτσλικ αναμένεται να υπερασπιστεί την ερυθρόλευκη εστία, με τους Σισέ και Παπασταθόπουλο να είναι το δίδυμο της άμυνας. Λαλά και Ρέαμπτσιουκ θα πάρουν θέση στα αμυντικά άκρα της ομάδας του Μαρτίνς. Στο χώρο της μεσαίας γραμμής, Εμβιλά, Καμαρά και Μπουχαλάκης είναι η επικρατέστερη τριάδα, ενώ η επιθετική τριπλέτα θα αποτελείται από τους Μασούρα, Ελ Αραμπί και Αγκιμπού Καμαρά.\nΟι «ερυθρόλευκοι» θέλουν να ολοκληρώσουν με τον καλύτερο τρόπο το back to back των σημαντικών αναμετρήσεων, δίνοντας και πάλι χαρά στον κόσμο που θα γεμίσει το Γεώργιος Καραϊσκάκης.\nΠροηγούμενο άρθροΝέα τρικυμία στην Αν. Μεσόγειο; Προκλητική προαναγγελία από Αγκυρα με φόντο τη γεώτρηση της ExxonMobil\nΕπόμενο άρθροΕκδικάζεται σήμερα το σκάνδαλο για τις παράνομες αδειοδοτήσεις της ΕΠΟ\nΣήμερα καταγράφηκαν στην Ιταλία 179.106 κρούσματα κορονοϊού και 373...


Ανταπόκριση - jimathens - Σελίδα 32\nJump to page: Εμφάνιση αποτελεσμάτων : 311 έως 320 από 512\nΜηνύματα 1.351\tΑρχικό μήνυμα απο leyteris77\nΧρόνια σου πολλά jim, να χαίρεσαι το όνομα σου! Να μην ξεχνάμε τις ελληνικές γιορτές παιδια!!!\nΕυχαριστώ να είσαι καλά κ να χαίρεσαι την οικογένειά σου κ όποιους γιορτάζουν.\nΑπάντηση με παράθεση 26-10-2013, 06:58\nΤα Άσχημα της Αυστραλίας. 1. Απόσταση Ελλάδας - Αυστραλίας. Δυστυχώς είναι πολύ μακριά... μόνο 13.578 χλμ σε ευθεία γραμμή... (Απλά στην άλλη άκρη της γης).\nΜε λίγα λόγια όποιοι θέλουν να επισκέπτονται συχνά την Ελλάδα είναι κομματάκι δύσκολο...!!!\n2. Ήλιος. Δυστυχώς εδώ καίει περισσότερο από της Ελλάδας κ όσοι έχουν ευαίσθητη επιδερμίδα ας το έχουν στα υπ όψιν...!!!\n3. Οι αποστάσεις είναι μεγάλες μέσα κ έξω από την πόλη. Κ το αυτοκίνητο ή μηχανή για τους εργένηδες είναι πολύ απαραίτητα από τις πρώτες μέρες κιόλας... !!!\nΤα σπίτια εδώ σχεδόν το 80 % ο σκελετός τους είναι από ξύλο όπως φτιάχνουμε εμείς τις αποθήκες στην Ελλάδα κ τα περισσότερα έχουν μοκέτες στο πάτωμα...!!!\n5. Ενοικίαση Σπιτιού.\nΕίναι πολύ δύσκολο να νοικιάσουν σπίτι σε κάποιον που έχει 1-2-3 ή κ 4 μήνες μόνο στηναυστραλία εκτός κ πληρώσει προκαταβολίκά από 5 εώς κ 6 μήνες ενοίκιο συν την εγγύηση που είναι υποχρεωτική για όλους ανεξαιρέτως...!!!\n6. Πάρκινγκ. Σχεδόν το 80% στους δρόμους έχει παρκόμετρα που αναγκαστικά πληρώνεις εκτός από ορισμένες ώρες κ μέρες ή σε συνοικιακούς δρόμους που είναι δωρεάν...!!! Ενημερωτικά: υπάρχουν πολλοί υπάλληλοι του Δήμου που κάνουν έλεγχο για τα αυτοκίνητα που δεν έχουν χαρτί από παρκόμετρο για να δώσουν κλήση.\n7. Άδειες Επαγελμάτων.\nΔυστυχώς δεν ισχύουν εδώ κ πρέπει για τις περισσότερες να πληρώσεις για να στις αναγνωρίσουν ή να κάνεις μαθήματα για να γίνεις πιστοποιημένος κ να μπορείς να δουλέψεις...!!!\n8. Νοσοκομεία. Εδώ θα πρέπει να έχετε υπομονή αναλόγως την σοβαρότητα του προβλήματος που αντιμετωπίζει ο καθένας...!!!\nΤο καλύτερο θα ήταν να μπορέσετε να κάνετε κ μία ιδιωτική ασφάλιση.\n9. Τηλέφωνο - σταθερό - κινητό - ίντερνετ.\nΕδώ υπάρχει ένα θέμα που πρέπει να έχεις το χέρι συνέχεια στην τσέπη όπως κ σε όλα τα υπόλοιπα φυσικά...!!!\n10. Ταχύτητα στους δρόμους. Δυστυχώς το ανώτερο όριο σε δρόμο εδώ είναι τα 110 χιλιόμετρα κ κατεβαίνει σε 90, 80, γύρω από την πόλη στα 60, μέσα στην πόλη κ στις συνοικίες 50-40, μπροστά από τα σχολεία 25 όπως κ όταν κάνουν έργα στους δρόμους 25-40...!!!\n11. Φαγητά. Για τους καλοφαγάδες... Αηδία...!!!\nΓια τους λάτρεις του είδους... Χάλια...!!!\n13. Ψωμί. Μέτριο κ μετά την δεύτερη μέρα τρίβετε σαν το φελιζόλ...!!!\n14. Ντύσιμο. Ότι γουστάρει φοράει ο καθένας...!!!\n15. Διασκέδαση. Καμία σχέση με της Ελλάδας...!!!\n16. Γυναίκες. Το 60% είναι γεματούλες...!!!\n17. Άνδρες. Το 80% είναι σε καλή κατάσταση...!!!\n18. Απατεώνες - εγκληματικότιτα κτλ.\nΥπάρχει αναλώγως τις πόλεις κ τις περιοχές που ζει ο καθένας.\nΜεγάλη προσοχή στις κάρτες από τις τράπεζες γιατί έχουν πολύ εξελιγμένα μηχανήματα για να σπάσουν τους κωδικούς κ να χάσετε χρήματα από τον λογαριασμό σας σε περίπτωση που τις χάσετε ή κ όχι ακόμη μπορεί να συμβεί αυτό...!!!\nΤο καλύτερο είναι να έχετε πολύ χαληλό όριο ημερήσιας ανάληψης χρημάτων κ αγορών.\n19. Μύγες. Για όσους έχουν θέμα με τις μύγες: δυστυχώς παρόλο ότι είναι πολύ μικρές είναι πάρα πολύ ενοχλητικές γιατί δεν φοβούνται κ εκτός αυτού έχουν πολύ θράσος γιατί πάνε να μπουν σε όποια τρύπα βρουν...!!!\nΓια αυτούς που σκέφτονται να δουλέψουν στα χωράφια θα είναι λίγο παλτό αλλά υπάρχουν διάφορα σπρέι για τα έντομα ή ένα ειδικό τούλι μόνο για το κεφάλι με 3 $ από το Kmart το οποίο αγόρασα κ ο ίδιος όταν το χρειάστηκα. Προσοχή όσοι είστε φανατικοί γυμνιστές σκεφτήτε πως θα το αντιμετωπίσετε...!!! (Μάλλον με ολόσωμο τούλι... χα χα χα).\n20. Οι "Έλληνες".\nΓι'αυτό το θέμα επειδή είναι πολύ μεγάλο... θα γράψω κάποια στιγμή όταν θα έχω την ανάλογη διάθεση, χρόνο κ ίντερνετ στο λάπι τόπι.\nΕδώ θα πω ότι θα γελάσει κ ο κάθε πικραμένος...!!!\nυ.γ. Όλα τα παραπάνω είναι η προσωπική μου γνώμη όπως τα ζω κ τα βλέπω από την δική μου οπτική γωνία κ όπως τα αντιλαμβάνομαι εγώ μετά από 11 μήνες στην Αδελαΐδα...!!!\nΕύχομαι σε όλους μας υγεία κ χρόνια πολλά σε όλλους-ες που γιορτάζουν σήμερα...!!!\nΤελευταία επεξεργασία από το χρήστη jimathens : 26-10-2013 στις 07:15\nΑπάντηση με παράθεση 26-10-2013, 07:23\nΜηνύματα 269\tΡε παιδια σημερα ειναι του Αγιου Τζημ?\nΧρονια Πολλα Τζημμμμμμμμμμ !!!!\nΑπάντηση με παράθεση 26-10-2013, 08:20\nΜηνύματα 309\tΧρονια Πολλά Jim! Ευτυχία, υγεία και δύναμη πάντα!\nΑπάντηση με παράθεση 27-10-2013, 08:25\nΜηνύματα 1.351\tΣας ευχαριστώ πολύ όλους-ες παιδιά... Εύχομαι να είναι όλα τα πατριωτάκια επί γης καλά... Ακόμη κ αυτά που ταξιδεύουν κ στο διάστημα...\nΑπάντηση με παράθεση 27-10-2013, 12:12\nΜηνύματα 229\tΤελαυταίος (but not least!!!) , καταιδρωμένος & ετεροχρονισμένος!!!!\nΧρόνια σου πολλά Τζίμάκο!!!! Με υγεία, τύχη & κάθε ευτυχία για εσένα & την οικογένεια σου!!!!\n(συγνώμη για την καθυστέρηση, αλλά εχθές δεν μπήκα καθόλου!!!!)\nΓια τους καλοφαγάδες... Αηδία...!!!\nΜέτριο κ μετά την δεύτερη μέρα τρίβετε σαν το φελιζόλ...!!!\nΌτι γουστάρει φοράει ο καθένας...!!!\nΚαμία σχέση με της Ελλάδας...!!!\nΤο 60% είναι γεματούλες...!!!\nΈγραψες πάλι!!!! Καλά να περνάς!!!! & του χρόνου με υγεία!!!! Don't ever mistake someone's silence for ignorance, calmness for acceptance and kindness for weakness!\nΑπάντηση με παράθεση 28-10-2013, 06:40\nΜηνύματα 129\tΑρχικό μήνυμα απο billy\nΤελαυταίος (but not least!!!) , καταιδρωμένος & ετεροχρονισμένος!!!!\nΈγραψες πάλι!!!! Καλά να περνάς!!!! & του χρόνου με υγεία!!!! Χρόνια πολλά Jimαρα!!\nΑπάντηση με παράθεση 28-10-2013, 08:46\nΜηνύματα 1.351\tΑρχικό μήνυμα απο billy\nΕυχαριστώ - Επίσης\nΤην Αλήθεια Γράφω...!!!\nΚαλά να περνάς!!!! & του χρόνου με υγεία!!!!\nΑπάντηση με παράθεση 04-11-2013, 21:21\nΈχω μάθει στην ζωή μου να παλεύω... κ ο Βρεγμένος δεν φοβάται την βροχή...!!!\nΕλπίζω να τα καταφέρω...!!!\nΤύχη μου δεν υπαρχει περιπτωση να μην τα καταφερεις!!!\nΤελευταία επεξεργασία από το χρήστη jimathens : 15-11-2014 στις 11:22\nΑπάντηση με παράθεση 07-11-2013, 00:19\nGender Περιοχή Mediteranean Sea\nΜηνύματα 3\tείσαι πολύ ωραίος , απλός κατανοητός και λαϊκός... εύγε με υγειά πάντα να είσαστε πατριώτη.\nΑπάντηση με παράθεση Σελίδα 32 από 52


ΠΥΘΙΑ : ΜΥΣΤΙΚΟΙ ΔΕΛΦΟΙ ΚΑΙ ΤΑ ΠΑΡΑΔΟΞΑ ΤΟΥΣ!!!\nΈχει παρθεί κατά το χειμερινό ηλιοστάσιο (21/22 Δεκ.2002 και ώρα 00.15) από μια παρέα από το Αγρίνιο μέσα στο χάσμα της Κασταλίας πηγής των Δελφών, με φωτογραφική μηχανή συμβατικής τεχνολογίας. Το φως που πέφτει από το φωτεινό αντικείμενο πάνω από το σκούρο κυκλικό σώμα, αναλύεται σταχρώματα της ίριδας και μπορούμε να συμπεράνουμε ότι ήταν διαφανές ή υπερβολικής στιλπνότητας αφού λειτούργησε σαν πρίσμα και ανέλυσε το φως. Από εξέταση της φωτογραφίας σε φασματογράφο, προέκυψε η ύπαρξη βηρυλλίου στο σώμα. Οι φωτογραφίες 2και 6, έχουν τραβηχτεί το βράδυ της εαρινής ισημερίας (21/22 Μαρτ. 2003 και ώρα 00.10 έως 02.30). Την νύχτα αυτή είχαν συγκεντρωθεί μέσα στο χάσμα της Κασταλίας πηγής περίπου 40 άτομα, προερχόμενα από διάφορα μέρη της Ελλάδος, περιμένοντας κάποιο μήνυμα, ένα σημάδι από τις οντότητες που αυτοαποκαλούνται Ολύμπιοι*. Ήταν διαφόρων τάξεων και μορφώσεως ακόμη και ανώτατης ακαδημαϊκής παιδείας, με μόνο κοινό τους στοιχείο όπως με πληροφόρησαν αργότερα πολλοί από αυτούς, την ανάγνωση των βιβλίων μου και την δυσπιστία τους στα γραφόμενα μου. Οι φωτογραφίες έχουν ληφθεί και πάλι από φωτογραφική μηχανή συμβατικής τεχνολογίας χωρίς φλας.


ΝΕΕΣ ΤΕΧΝΟΛΟΓΙΕΣ & ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ - PDF\nDownload "ΝΕΕΣ ΤΕΧΝΟΛΟΓΙΕΣ & ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ"\n1 ΝΕΕΣ ΤΕΧΝΟΛΟΓΙΕΣ & ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ 36 ΣΤΡΑΤΙΩΤΙΚΗ ΕΠΙΘΕΩΡΗΣΗ ΙΑΝΟΥΑΡΙΟΣ-ΦΕΒΡΟΥΑΡΙΟΣ 2010\n2 Από τα πρώτα βήματά του πάνω στη γη, ο άνθρωπος αναζητούσε την περιπέτεια στη ζωή του. Με διάφορους τρόπους και επιστρατεύοντας ποικίλα μέσα, επιδόθηκε στην ανακάλυψη νέων τόπων, λαών και πολιτισμών αλλά και τη δημιουργία καινούριων συστημάτων που θα του επέτρεπαν να πετύχει τα παραπάνω και να ζήσει μοναδικές, ανεπανάληπτες πολλές φορές, εμπειρίες. Ένα από τα πολλά αυτά μέσα είναι και το αλεξίπτωτο. Το αλεξίπτωτο όμως, αποτέλεσε για τον άνθρωπο κάτι περισσότερο από ένα ακόμα μέσο διασκέδασης και περιπέτειας. Χρησιμοποιήθηκε για λόγους διάσωσης από επικείμενες πτώσεις ιπτάμενων μεταφορικών μέσων αλλά και για καθαρά στρατιωτικούς σκοπούς σε αεραποβατικές επιχειρήσεις σε όλο τον κόσμο. Ακόμα και σήμερα θεωρείται ως ένα από τα καλύτερα μέσα αφανούς διείσδυσης σε εχθρικό έδαφος, εξασφαλίζοντας έτσι το πολυπόθητο στοιχείο του αιφνιδιασμού. Αυτή είναι και η κυριότερη αιτία που καταβάλλονται συνεχείς προσπάθειες βελτίωσης τόσο του ίδιου του αλεξιπτώτου όσο και των παρελκομένων του. Με αυτές τις νέες τεχνολογίες θα ασχοληθούμε και, πιο συγκεκριμένα, με το τροποποιημένο εφεδρικό αλεξίπτωτο, το νέο άγκιστρο, το βελτιωμένο κράνος μάχης καθώς και το πρόσφατα αναπτυσσόμενο - και ακόμα υπό δοκιμή από τον αμερικανικό στρατό - αλεξίπτωτο ATPS (Advanced Tactical Parachute System). Κείμενο-Φωτογραφίες: Υπλγός (ΠΖ) Γεώργιος Κουκάκης, ΣΣΕ 2002 ΤροποποιημEνο ΕφεδρικΟ ΑλεξΙπτωτο (Modified Improved Reserve Parachute System: MIRPS) Οι λόγοι που οδήγησαν τον αμερικανικό στρατό στην τροποποίηση του υπάρχοντος εφεδρικού αλεξίπτωτου, είναι διάφορες εμπλοκές που παρουσιάστηκαν κατά τη διάρκεια ρίψεων αλεξιπτωτιστών αλλά και λόγοι λειτουργικότητας, τους οποίους θα δούμε παρακάτω. Για την ακρίβεια, μέχρι την ημερομηνία αντικατάστασης, είχαν παρουσιαστεί αρκετά περιστατικά (δέκα περίπου) ακούσιας ενεργοποίησης του εφεδρικού αλεξίπτωτου κατά τη διάρκεια της πτήσης και πριν τη ρίψη, με αποτέλεσμα την αναγκαστική «βίαια» έξοδο των παραπάνω αλεξιπτωτιστών από το αεροσκάφος για λόγους ασφαλείας. Αν αυτό ΝΕΕΣ ΤΕΧΝΟΛΟΓΙΕΣ ΚΑΙ ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ 37\n3 Εικόνα 2 μάλιστα συμβεί κατά τη διάρκεια πραγματικής επιχείρησης, οι αλεξιπτωτιστές κινδυνεύουν να βρεθούν εκτός ζώνης και αποκομμένοι από το υπόλοιπο τμήμα. Κατά τη διάρκεια εκτέλεσης των καθηκόντων τους, οι Αρχηγοί ρίψεων κινούνται μέσα στο αεροσκάφος ελέγχοντας τους υπόλοιπους αλεξιπτωτιστές. Πολλές φορές λοιπόν η λαβή του εφεδρικού «πιανόταν» σε κάποιο αντικείμενο και το αλεξίπτωτο ενεργοποιόταν ακούσια. Αυτό στην πλειοψηφία των περιπτώσεων συνέβαινε λόγω της θέσης της λαβής ενεργοποίησης, πλάγια και δεξιά στο εφεδρικό (Εικόνα 2). Μία πρώτη επομένως τροποποίηση αφορούσε στη θέση της λαβής. Η νέα λαβή τοποθετήθηκε πάνω και στο κέντρο (Εικόνα 3). Με αυτόν τον τρόπο εξασφαλίστηκε ένα σημαντικότατο πλεονέκτημα. Ο αλεξιπτωτιστής δεν θα «κινδύνευε» πλέον από ακούσια ενεργοποίηση ούτε αμέσως μετά την έξοδό του. Και αυτό επειδή το δεξί του χέρι (το οποίο κατά την έξοδο παραμένει εφαπτόμενο στο δεξί μέρος του εφεδρικού) δε θα κινδύνευε να παρασύρει τη λαβή ακούσια από το τράνταγμα τη στιγμή που αναπτύσσεται το αλεξίπτωτο. Εικόνα 3 Εικόνα 4 Άλλη εμπλοκή που παρατηρήθηκε ήταν η αδυναμία ανάπτυξής του σε εσκεμμένη ενεργοποίηση από τον αλεξιπτωτιστή. Για να αποτραπεί αυτό, προστέθηκε μία συσκευή ανάπτυξης του αλεξίπτωτου. Η συσκευή αυτή δεν είναι τίποτα περισσότερο από ένα ελατήριο τοποθετημένο μέσα σε ένα κύλινδρο από ύφασμα (Εικόνα 4), το οποίο όταν απελευθερωθεί εκτοξεύει το αλεξίπτωτο «πιλότο» με ταχύτητα μακριά από τον αλεξιπτωτιστή και επιτρέπει την καλύτερη ανάπτυξη του εφεδρικού. Έτσι, εξασφαλίζεται η πλήρης ανάπτυξή του χωρίς ιδιαίτερη προσπάθεια από τον αλεξιπτωτιστή και χωρίς το άγχος της αποτυχίας. 38 ΣΤΡΑΤΙΩΤΙΚΗ ΕΠΙΘΕΩΡΗΣΗ ΙΑΝΟΥΑΡΙΟΣ-ΦΕΒΡΟΥΑΡΙΟΣ 2010\n4 Εικόνα 5 Εικόνα 6 Επιπλέον, η αντικατάσταση των μεταλλικών κώνων (Εικόνα 5) που συγκρατούσαν τις περόνες με ειδικό σκοινί κόκκινου χρώματος (Εικόνα 6), συνέβαλε στην αποφυγή εμπλοκών. Έτσι, εξαλείφτηκε ο κίνδυνος διάβρωσης των κώνων ή σφήνωσης των περονών σε αυτούς και διευκολύνθηκε η ανάπτυξη του εφεδρικού. Αντί οι δύο περόνες να είναι προεκτάσεις του ίδιου συρματόσχοινου, τώρα αποτελούν δύο ξεχωριστά συρματόσχοινα. Αν η μία δηλαδή απελευθερωθεί τυχαία, η άλλη είναι σε θέση να συγκρατήσει το εφεδρικό και να το εμποδίσει να αναπτυχθεί, αυξάνοντας το δείκτη ασφαλείας και μειώνοντας τις πιθανότητες ατυχήματος. Αυτές είναι οι αλλαγές που έχουν σημειωθεί στο εφεδρικό αλεξίπτωτο από τον αμερικανικό στρατό μέχρι σήμερα και που όπως έχει δείξει η καθημερινή πρακτική αλλά και οι επιχειρήσεις είναι προς όφελος όλων. Ας δούμε όμως τώρα και μία ακόμα σημαντική εξέλιξη ή μάλλον καλύτερα αναβάθμιση, το νέο άγκιστρο στατικού ιμάντα αλεξιπτώτου. ΑΓΚΙΣΤΡΟ ΣΤΑΤΙΚΟΥ ΙΜΑΝΤΑ (STATIC LINE SNAP HOOK) Το άγκιστρο στατικού ιμάντα δεν παρουσίαζε κάποιας μορφής εμπλοκή έτσι περόνη Εικόνα 7 οπή περόνης ώστε να χρήζει αντικατάστασης. Λόγοι όμως λειτουργικότητας που αφορούσαν κυρίως στην αποκατάσταση των στατικών ιμάντων από το προσωπικό επέβαλαν το παραπάνω. Μετά τη ρίψη των αλεξιπτωτιστών, ο στατικός ιμάντας παραμένει αγκιστρωμένος στο συρματόσχοινο εσωτερικά του αεροσκάφους. Ο Αρχηγός Ρίψεων πρέπει κάθε φορά να τους απαγκιστρώσει και να τους τοποθετήσει στο σάκο μεταφοράς προκειμένου να χρησιμοποιηθούν ξανά. Με το υπάρ- ΝΕΕΣ ΤΕΧΝΟΛΟΓΙΕΣ ΚΑΙ ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ 39\n5 κυρίως θάλαμος πύλη προθάλαμος 9 Εικόνα 8 χον άγκιστρο (Εικόνα 7) η διαδικασία αυτή ήταν πραγματικό μαρτύριο. Το άγκιστρο ασφάλιζε με ειδική περόνη (κομμάτι λεπτού σύρματος), την οποία οι αλεξιπτωτιστές περνούσαν μέσα από μια ειδική οπή στο κάτω μέρος του άγκιστρου και στη συνέχεια λύγιζαν τα άκρα της. Λόγω όμως της συχνής χρήσης, η περόνη παρουσίαζε δυσκολία στην αφαίρεση. Το νέο άγκιστρο (Εικόνα 8) που αναπτύχθηκε, δεν απαιτούσε τη χρήση περόνης, αλλά λόγω της ειδικής διάταξης της «πύλης» του εξασφάλιζε τη μονόδρομη εισαγωγή και εξαγωγή του συρματόσχοινου σε αυτό με δύο μόνο κινήσεις. Στην αρχή, κινούμε το άγκιστρο κάθετα στο μεγάλο του άξονα (Εικόνα 9) και το συρματόσχοινο εισέρχεται στον «προθάλαμο» (Εικόνα 10). Στη συνέχεια, κινούμε το άγκιστρο παράλληλα με το μεγάλο του άξονα (Εικόνα 11) και το συρματόσχοινο εισέρχεται στον κυρίως θάλαμο (Εικόνα 12). Για την απαγκίστρωση ακολουθούμε την αντίστροφη διαδικασία. Όπως καταλαβαίνουμε όλοι, ο χρόνος της αποκατάστασης μειώνεται δραστικά ΣΤΡΑΤΙΩΤΙΚΗ ΕΠΙΘΕΩΡΗΣΗ ΙΑΝΟΥΑΡΙΟΣ-ΦΕΒΡΟΥΑΡΙΟΣ 2010\n6 13 14 Βελτιωμενο Κρανος Μαχης (Advanced Combat Helmet) Η τελευταία εξέλιξη για την οποία θα μιλήσουμε, είναι το βελτιωμένο κράνος μάχης, το οποίο αντικατέστησε το γνωστό σε όλους βαλλιστικό κράνος (Kevlar). Τα βασικά αίτια που οδήγησαν σε αυτή την αλλαγή ήταν η προστασία του αλεξιπτωτιστή κατά την προσγείωση, αλλά και η άνεσή του στο πεδίο της μάχης. Το βαλλιστικό κράνος (Εικόνα 13) αν και παρείχε εξαιρετική προστασία στη μάχη δεν ήταν κατάλληλο για αεραποβατικές επιχειρήσεις. Το σύστημα εξωτερικών ιμάντων που διέθετε δεν ήταν αρκετό πολλές φορές να συγκρατήσει το κράνος στο κεφάλι του μαχητή τη στιγμή της ανάπτυξης του αλεξιπτώτου, με αποτέλεσμα την αποκόλληση του κράνους και την έκθεση του μαχητή στους κινδύνους του θεάτρου επιχειρήσεων. Οι εσωτερικοί ιμάντες (Εικόνα 14) επιπλέον (με το στρογγυλό σχήμα τους, τη δερμάτινη επένδυση και τον κόμπο στο κέντρο) ήταν ενοχλητικοί μέχρι του σημείου ο μαχητής να αναγκάζεται πολλές φορές να αφαιρέσει το κράνος. Τέλος, το τριγωνικό κομμάτι από αφρολέξ που προοριζόταν για την προστασία του αυχένα συχνά σκίζονταν κατά το άλμα. Το βελτιωμένο κράνος (Εικόνα 15) από την άλλη, συνδυάζει την ΝΕΕΣ ΤΕΧΝΟΛΟΓΙΕΣ ΚΑΙ ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ 41\n7 προστασία του βαλλιστικού με την επιδιωκόμενη άνεση. Το νέο σύστημα εξωτερικών ιμάντων «αγκαλιάζει» το κεφάλι εξασφαλίζοντας σταθερότητα και καλή εφαρμογή. Επιπλέον, στο πίσω μέρος, διαθέτει έναν κάθετο ιμάντα, ο οποίος ενσωματώνει ένα ειδικό προστατευτικό «μαξιλαράκι» για τον αυχένα (Εικόνα 16). Στο εσωτερικό μέρος του κράνους, είναι κολλημένα στρογγυλά κομμάτια ειδικού υφάσματος Velcro (αρσενικό τμήμα) πάνω στα οποία στερεώνονται εφτά ειδικά υφασμάτινα «μαξιλαράκια» (Εικόνα 17). Τα μαξιλαράκια αυτά αναπληρώνουν τους εσωτερικούς ιμάντες και στοχεύουν στην προστασία του μετώπου, των κροτάφων, του πάνω και πίσω μέρους του κεφαλιού. Με αυτόν τον τρόπο δίνεται η δυνατότητα στον αλεξιπτωτιστή να προσαρμόζει το εσωτερικό του κράνους του ανάλογα με τις σωματικές του ιδιαιτερότητες. Η άνεση που επιτυγχάνεται έτσι είναι μεγαλύτερη και η κυκλοφορία του αέρα μεταξύ κράνους και κεφαλής καλύτερη. Το νέο κράνος δηλαδή πέτυχε με τον καλύτερο τρόπο το «μπόλιασμα» ασφάλειας, σταθερότητας, καλής εφαρμογής και άνεσης, γεγονός που το έκανε αποδεκτό από το σύνολο των αμερικανών στρατιωτών από την πρώτη κιόλας στιγμή. Βελτιωμενο Τακτικο Συστημα Αλεξιπτωτου ATPS (Advanced Tactical Parachute System) Το χαρακτηριστικό του υπό δοκιμή νέου αλεξίπτωτου του αμερικανικού στρατού είναι το τετράγωνο σχήμα του θόλου του. Ενώ τα μέχρι τώρα χρησιμοποιούμενα αλεξίπτωτα στατικού ιμάντα είχαν στρογγυλό θόλο με μία οπή διαφυγής αέρα στο κέντρο του, τώρα ο αέρας διαφεύγει από τέσσερεις οπές στις γωνίες του θόλου. Στα πλεονεκτήματά του συγκαταλέγεται ο βραδύτερος ρυθμός καθόδου (περίπου δεκαοχτώ πόδια ανά δευτερόλεπτο), μείωση της ταλάντωσης μετά την ανάπτυξη του θόλου ή την απελευθέρωση του φόρτου και ομαλότερη ακολουθία ανάπτυξης. Το νέο αυτό αλεξίπτωτο θα συνοδεύεται κατά πάσα πιθανότητα από το νέο εφεδρικό Τ-11R, το οποίο είναι επίσης υπό δοκιμή. Η πλήρης αντικατάσταση των «παλαιών» αλεξιπτώτων Τ-10 (εφόσον οι δοκιμές αποδειχθούν επιτυχείς) αναμένεται να έχει ολοκληρωθεί μέχρι το έτος ΣΤΡΑΤΙΩΤΙΚΗ ΕΠΙΘΕΩΡΗΣΗ ΙΑΝΟΥΑΡΙΟΣ-ΦΕΒΡΟΥΑΡΙΟΣ 2010\n8 Επιλογος Η βελτίωση των μέσων που διαθέτουμε και χρησιμοποιούμε είναι υπόθεση όλων μας. Δεν πρέπει να αρκούμαστε μόνο στα παράπονα αλλά και να υποβάλλουμε προτάσεις για την τροποποίηση των υπαρχόντων μέσων και υλικών. Οι πλέον ειδικοί για αυτό είναι τα άτομα που τα χρησιμοποιούν καθημερινά στο πεδίο των ασκήσεων και διαπιστώνουν από πρώτο χέρι τα υπέρ και τα κατά. Για αυτούς προορίζονται και αυτοί γνωρίζουν τι χρειάζονται, τι είναι βιώσιμο και τι όχι. Μόνο έτσι θα μπορέσουμε να εξασφαλίσουμε τη συνεχή πρόοδο και να αποφύγουμε τη στασιμότητα σε κάθε τομέα της καθημερινότητάς μας. ΒΙΒΛΙΟΓΡΑΦΙΑ Headquarters Department of the Army, FM , Static Line Parachuting Techniques and Training U.S.Army Jumpmaster Course Study Guide / 507 th Regiment/Infantry School ΝΕΕΣ ΤΕΧΝΟΛΟΓΙΕΣ ΚΑΙ ΕΞΕΛΙΞΕΙΣ ΣΤΟΝ ΑΛΕΞΙΠΤΩΤΙΣΜΟ 43


Ο Λέοναρντ ζορίστηκε να πει ευχαριστώ στους Σπερς - Contra.gr - Live Sports Magazine\nΓΙΑΝΝΗΣ ΖΩΙΤΟΣ ΤΕΛ. ΑΝΑΝΕΩΣΗ: 03 Ιαν. 2019 | 20:22\nΟ Λέοναρντ προσπαθούσε ν' αποφύγει κάθε ερώτηση που θα τον φέρει σε δύσκολη θέση. "Δεν πρόκειται να το συζητήσω εδώ", αποκρίθηκε στο γιατί θέλησε να φύγει από τους Σπερς.\n"Κάποιες φορές, ναι, αλλά είναι ένας νέος χρόνος και κοιτάω ό,τι βρίσκεται μπροστά μου", απάντησε όταν κλήθηκε να σχολιάσει αν θα ευχόταν τα πράγματα να είχαν κυλήσει διαφορετικά.\n"Θα με κάνουν καλύτερο παίκτη", ήταν η λιτή απάντηση στην ερώτηση πώς θ' αντιδράσει σε περίπτωση που οι αποδοκιμασίες είναι αγενείς.\nΑκόμη κι όταν φάνηκε να 'σπάει' λίγο-λίγο, λέγοντας ότι "ο χρόνος που πέρασα εδώ σημαίνει πολλά. Έχυσα αίμα, ιδρώτα και δάκρυα φορώντας αυτή τη φανέλα. Έβαλα πολλή δουλειά", το πρόσωπό του ήταν ανέκφραστο, ο τόνος της φωνής του όσο πιο σταθερός γινόταν για να μην δείξει τίποτα. Αρκέστηκε να πει πως "απλώς ευχαριστώ τον κόσμο που με υποστήριξε. Εμένα, τον Κοουάι, τον παίκτη του μπάσκετ".\nKawhi has a message for San Antonio ahead of tonight's game\n— Bleacher Report NBA (@BR_NBA) January 3, 2019\nAπόλαυσε το παιχνίδι του UEFA Champions League την 01/05 παρέα με την Pepsi και το SPORT24


Διευθύνων Σύμβουλος ΕΡΤ: Δεχόμαστε ανηλεή πόλεμο - Ysterografo News\n01.11.2018 | 14:26\nΔεν μπορεί να τα ακούει ο κ. Παππάς και να μένει αδιάφορος. Ο Κωστόπουλος κάνει μια καταγγελία που αφορά αυτή την κυβερνητική περίοδο».\nΠαράλληλα ο κ. Βενιζέλος εξήγησε πως οι ενημερωτικές εκπομπές της δημόσιας ραδιοτηλεόρασης δεν εξασφαλίζει την στοιχειώδη πολιτική ισορροπία.


Βίος Αγίου Σπυρίδωνος του Θαυματουργού Επισκόπου Τριμυθούντος Άγιος Σπυρίδωνας – Λόγος της Πέλλας\nHome/Ειδήσεις/Εκκλησιαστικά/Βίος Αγίου Σπυρίδωνος του Θαυματουργού Επισκόπου Τριμυθούντος Άγιος Σπυρίδωνας\nΒίος Αγίου Σπυρίδωνος του Θαυματουργού Επισκόπου Τριμυθούντος Άγιος Σπυρίδωνας\nlogosp 10/12/2015\tΕκκλησιαστικά\nΟ Άγιος Σπυρίδων ο Θαυματουργός, Επίσκοπος Τριμυθούντος Κύπρου εορτάζει τις 12 Δεκεμβρίου.\nΑνήκει στην ιερή φάλαγγα των αγίων Πατέρων της Εκκλησίας των πρώτων αιώνων. Γεννήθηκε το 270 μ.Χ. και έζησε στα χρόνια του Μ. Κωνσταντίνου (306 – 337) και του γιου του Κωνστάντιου (337 – 361). Γενέθλια πατρίδα του ο Άγιος Σπυρίδων είχε όχι την Τριμυθούντα της Κύπρου, όπως γράφουν πολλοί και που σήμερα είναι ένα μικρό χωριό με το όνομα Τρεμετουσία, αλλά την γειτονική της κωμόπολη Άσσια. Αυτό μας λέγει ο Άγιος Τριφύλλιος, πρώτος Επίσκοπος της Λευκωσίας και μαθητής του Αγίου Σπυρίδωνος. «Ούτος ουν ο Άγιος Σπυρίδων αγροίκος μεν ην ειπείν κατά την ανατροφήν, εν χωρίω Ασκία καλουμένω γεννηθείς εις την Κυπρίων επαρχίαν». Το χωριό Ασκία (πιο σωστά Άσκια) είναι η γνωστή κωμόπολη της Άσσιας, που είναι κοντά στην Τριμυθούντα. «Αγροίκος» σημαίνει άνθρωπος απλοϊκός, άνθρωπος που δεν σπούδασε, δεν έμαθε να γράφει και να διαβάζει καλά.\nΕκεί στον κάμπο τον πλατύ, όταν τα πρόβατα βοσκάνε, ο Σπυρίδων καθισμένος κάτω από τον ίσκιο κάποιου δένδρου ή πάνω σε κάποιο ψήλωμα μελετούσε μ’ ευφροσύνη τα λόγια του Θεού και σαν τον Δαβίδ έψαλλε και δοξολογούσε τα μεγαλεία του. Πολλές φορές ακόμη καλούσε κοντά του τους άλλους βοσκούς και με στοργή και αγάπη παραδειγματική τους δίδασκε του Θεού τον νόμο, και αγωνιζόταν ώρες να οδηγήσει τις ψυχές τους στα χλοερά λιβάδια της χριστιανικής πίστης. Από τα πρώτα του βήματα το λουλούδι αυτό του Ουρανού και όργανο του Αγίου Πνεύματος φρόντιζε να σκορπίσει παντού της Ορθοδοξίας τα αρώματα. Κάθε μέρα που περνούσε, ο ζήλος του για την σωτηρία των γύρω του, μα και η αγάπη και η ταπείνωσή του, τον ανέβαζε και σε ψηλότερες βαθμίδες αρετής και ηθικής τελειώσεως. Και γινόταν για τις δύσκολες ημέρες της εποχής του, εποχής σκληρών διωγμών και ειδωλολατρίας, πρότυπο θάρρους και χριστιανικής ομολογίας. Στον διωγμό, που εξαπέλυσε ενάντια στους Χριστιανούς ο Μαξιμίνος (308 – 313) συνελήφθη και ο ιερός Σπυρίδων. Ο φλογερός και υπέρμαχος της χριστιανικής αλήθειας του Θεού επίσκοπος δεν μπορούσε να αγνοηθεί. Τα βασανιστήρια πολλά. Σ’ ένα απ’ αυτά όπως μας λέγει κάποιος συναξαριστής, είχε εξαρθρωθεί και το πόδι του και είχε βλαφθεί και το ένα του μάτι.\nΜα και στις ημέρες της ευτυχίας και της οικογενειακής θαλπωρής που απολάμβανε μετά την απελευθέρωσή του, που έγινε πιθανόν ύστερα από την κυκλοφορία του διατάγματος των Μεδιολάνων, η φλόγα της πίστεώς του στον Χριστό έμεινε αμείωτη και η αγάπη του πάντα υποδειγματική. Είπα στις ημέρες της οικογενειακής θαλπωρής, γιατί νέος ο Άγιος μας, κατόπιν πιέσεως των γονιών του δημιούργησε οικογένεια. Δυστυχώς όμως πολύ νωρίς έχασε την προσφιλή του σύντροφο. Την κάλεσε ο Κύριος κοντά του. Έτσι ο Σπυρίδων έμεινε μόνος με συντροφιά την χαριτωμένη κόρη του, την Ειρήνη του. Ο πόνος υπήρξε μεγάλος. Όμως, ποτέ δεν παραπονέθηκε. Τα λόγια του πολύαθλου Ιώβ ήταν πάντα στο στόμα του. «Ὁ Κύριος ἔδωκεν, ὁ Κύριος ἀφείλατο. Ὡς τῷ Κυρίω ἔδοξεν, οὕτω καί ἐγένετο. Εἴη τό ὄνομα Κυρίου εὐλογημένον εἰς τούς αἰώνας» (Ιώβ α΄ 21). Παρηγοριά στην θλίψη του βρήκε πάλι στα λόγια του Θεού. Γιατί μόνο τα λόγια του Θεού τις στιγμές αυτές είναι ικανά να ξεκουράσουν ψυχικά τον άνθρωπο και να τον οδηγήσουν στην σωτηρία. Η πανθομολογουμένη από όλους ευσέβεια και αρετή του κατέστησε τον Άγιο σεβαστό και αγαπητό, όχι μονάχα στην πόλη του, μα και στα γύρω χωριά. Σ’ αυτόν έβρισκαν καταφύγιο οι δυστυχισμένοι. Αυτόν είχαν προστάτη οι πονεμένοι. Αυτόν έβλεπαν πατέρα τα ορφανά. Σε κάθε ανάγκη σ’ αυτόν κατέφευγαν όλοι, γιατί στο πρόσωπό του ήταν βέβαιοι πως θα βρίσκανε αυτό που ήθελαν, αυτό που ποθούσαν. Την παρηγοριά και την ανακούφιση.\nΑργότερα κλήρος και λαός με τις παρακλήσεις τους πάλι ανέδειξαν τον Άγιο πρώτο Επίσκοπό της Τριμυθούντος. Και την θέση αυτή τίμησε και δόξασε όσο κανένας άλλος ο απλοϊκός βοσκός. Την τίμησε και την δόξασε, γιατί ήταν ο πράος και ταπεινός. Τα λόγια του θείου Διδασκάλου «μάθετε ἀπ’ ἐμοῦ, ὅτι πράος εἰμί καί ταπεινός τή καρδία» (Ματθ. ια΄ 29) ήταν γι’ αυτόν σύνθημα ζωής, ήταν καθημερινό βίωμα. Ο Σπυρίδων ήταν ακόμη η προσωποποίηση της αγάπης και καλοσύνης. Η πόρτα του σπιτιού του ήταν πάντα ανοιχτή για κάθε ξένο και περαστικό, και για κάθε οδοιπόρο. Τα λόγια του θείου Παύλου «τήν φιλοξενίαν διώκετε» ήταν γι’ αυτόν τρόπος ζωής. Ο Άγιος αγαπούσε τον κάθε άνθρωπο. Όποιος ερχόταν σπίτι του έπρεπε να καθίσει να ξεκουραστεί, να διανυκτερεύσει, να φάει και να πιεί. Πολλές φορές ο ίδιος ο Επίσκοπος μιμούμενος τον Κύριο έφερνε νερό και έπλενε με αγάπη τα πόδια των κουρασμένων στρατοκόπων για να τους ξεκουράσει. Σε όλες τις εκδηλώσεις της ζωής του ο ταπεινός και πράος εκπρόσωπος της νέας πίστεως ήταν ο γνήσιος ακόλουθος Εκείνου, που ήταν και είναι «η οδός και η αλήθεια και η ζωή». Η αγιότητά του υπήρξε θαυμαστή. Γι’ αυτό και ο Πανάγαθος Θεός πλούσια τον αντάμειψε από τον καιρό που ήταν ακόμη στη ζωή.\nΉλθε όμως ο καιρός, η ευλογημένη αυτή ζωή, μια ζωή υποδειγματικής πραότητας και ταπεινοφροσύνης, μια ζωή άδολης αγάπης και καλοσύνης, μια ζωή γεμάτη από θεία χάρη να εγκαταλείψει τον μάταιο τούτο κόσμο και να μεταπηδήσει από το επίγειο στο ουράνιο θυσιαστήριο του Κυρίου, για να συνεχίσει εκεί τις υπηρεσίες του. Αυτό έγινε το 348 μ.Χ. με τον θάνατο του Αγίου στην επισκοπή του στην Τριμυθούντα. Έφυγε ο καλός ποιμήν. Έφυγε από το ποίμνιό του. Η αγάπη όμως και το ενδιαφέρον του για τα λογικά πρόβατα του Χριστού που ζητάνε την μεσιτεία του και τις πρεσβείες του προς τον Κύριο, δεν σταμάτησαν. Συνεχίζονται ως σήμερα. Και θα συνεχίζονται μέχρι που θα θέλει ο Τριαδικός Θεός. Τα πνευματικά του παιδιά θρήνησαν για καιρό την κοίμησή Του. Το λείψανό του στην ανακομιδή που έγινε μετά από πολλά χρόνια είχε μείνει άφθαρτο και ευωδίαζε. Γι’ αυτό και οι κάτοικοι της προνομιούχου πόλεως, που τον είχε ποιμένα ψυχών, το έβαλαν σε μία μαρμάρινη λάρνακα, που έστησαν δίπλα στην είσοδο του ναού από τον νάρθηκα, για να είναι προσκύνημα των πιστών.\nΗ λάρνακα βρίσκεται ακόμη στο ίδιο μέρος αλλά χωρίς τον θησαυρό. Χωρίς το άγιο λείψανο. Όταν άρχισαν οι αραβικές επιδρομές η επιδρομές των Σαρακηνών (648 μ.Χ.) το λείψανο για ασφάλεια μεταφέρθηκε από τον αυτοκράτορα Ιουστινιανό Β΄ στην Κωνσταντινούπολη. Από εκεί λίγο καιρό πριν να πέσει η βασιλίδα των πόλεων στα χέρια των Τούρκων, ένας ιερέας που ονομαζόταν Γρηγόριος Πολύευκτος, το πήρε από τον ναό που φυλασσόταν μαζί με το λείψανο της Αυγούστας Θεοδώρας και το μετέφερε μέσον της Θράκης, Μακεδονίας και Σερβίας στην Παραμυθιά της Ηπείρου και ύστερα στην Κέρκυρα γύρω στο 1460. Επί τρία ολάκερα χρόνια ο ευσεβής εκείνος ιερέας περιπλανιόταν από τόπο σε τόπο μέχρις ότου φτάσει στην Κέρκυρα. Σ’ όλο αυτό το διάστημα τα δύο λείψανα τα είχε κρυμμένα σε δύο σακιά άχυρα για τα οποία, σαν τον ρωτούσε κανείς έλεγε, πως τα άχυρα εκείνα ήταν τροφή για το υποζύγιό του. Η λάρνακα που φιλοξενεί το άγιο λείψανο του Αγ. Σπυρίδωνα. Η Εκκλησία που είναι αφιερωμένη στον Άγιο Σπυρίδων και στην οποία φυλάσσεται το πάνσεπτο σκήνωμα του στην Κέρκυρα. Το Άγιο Λείψανο του Αγίου Σπυρίδωνος του Θαυματουργού Επισκόπου Τριμυθούντος που βρίσκεται στην Κέρκυρα.\nΕπίσης και τα μάτια του Αγίου κατά παραχώρηση του Θεού, διατηρήθηκαν αλώβητα μέσα στον τάφο. Χιλιάδες πιστοί κάθε χρόνο απ’ όλα τα μέρη του κόσμου επισκέπτονται τον περίπιστο ναό του Αγίου, που η ευλάβεια του Κερκυραϊκού λαού ανήγειρε προς τιμή του. Το άγιο λείψανο φυλάσσεται εδώ σε πολυτελή λάρνακα και διατηρείται άφθαρτο και ακέραιο ενάντια στους αμετάθετους της φύσεως όρους. Άφθαρτο και ακέραιο μένει, για να διακηρύττει στους αιώνες το λόγιο, το προφητικό. «Τοῖς ἁγίοις τοῖς ἐν τή γῆ αὐτοῦ ἐθαυμάστωσεν ὁ Κύριος» (Ψαλμ. ιε΄ 3). Άπειρα είναι τα θαύματά του. Γι’ αυτό και δεκάδες πολλές τα χρυσά κανδήλια, δώρα ευλαβών ψυχών που κρέμονται πάνω και γύρω από την λάρνακα, που φιλοξενεί το άγιο λείψανό του. Όλα αυτά δείχνουν και μαρτυρούν την βαθιά εκτίμηση και ευλάβεια στο πρόσωπο του Αγίου μας από μέρους των ευεργετηθέντων. Ογδόντα ναοί στην Ελλάδα μας διακηρύττουν τον σεβασμό του φιλόθρησκου Ελληνικού λαού στη μνήμη του. Από όλα τα μέρη του κόσμου χιλιάδες πιστοί αναλαμβάνουν ταξίδια μακρινά κάθε χρόνο για να πάνε στην χάρη του, να προσκυνήσουν το άγιο σκήνωμά του και να παρακολουθήσουν τις συγκινητικές και θεαματικές λιτανεύσεις του. Τέτοιες λιτανεύσεις γίνονται τέσσερις τον χρόνο. Μια κατά το Μ. Σάββατο σε ανάμνηση της απαλλαγής της νήσου από τη σιτοδεία. Δεύτερη κατά την Κυριακή των Βαΐων σε ανάμνηση της απαλλαγής της νήσου από την τρομερή επιδημία της πανώλης (πανούκλας). Τρίτη η λιτανεία της 11ης Αυγούστου για ανάμνηση της σωτηρίας της νήσου από την τουρκική εκστρατεία. Και τέταρτη κάθε πρώτη Κυριακή του Νοεμβρίου για να θυμούνται την δεύτερη θαυμαστή απαλλαγή της νήσου από την πανώλη.\nΤῆς Συνόδου τῆς πρώτης ἀνεδείχθης ὑπέρμαχος, καὶ θαυματουργὸς θεοφόρε, Σπυρίδων Πατὴρ ἡμῶν• διὸ νεκρᾷ σὺ ἐν τάφῳ προσφωνεῖς, καὶ ὄφιν εἰς χρυσοῦν μετέβαλες• καὶ ἐν τῷ μέλπειν τὰς ἁγίας σου εὐχάς, Ἀγγέλους ἔσχες συλλειτουργούντάς σοι Ἱερώτατε. Δόξα τῷ σὲ δοξάσαντι Χριστῷ• δόξα τῷ σὲ στεφανώσαντι• δόξα τῷ ἐνεργούντι διὰ σοῦ, πᾶσιν ἰάματα\nPrevious Ο Γιάννης Σηφάκης δε δέχτηκε και πάλι την κρατική λιμουζίνα\nNext Κιμ Γιονγκ Ουν: Διαθέτουμε βόμβα υδρογόνου\nΚαρπενησίου Γεώργιος: Να ανοίξουν, έστω και με περιοριστικά μέτρα οι Ναοί μας, το καταφύγιο των ψυχών\nΔιαδικτυακή ομιλία του Μητροπολίτη Ιωήλ


Οι τιμές του iPhone 7 σε 33 χώρες ανά τον κόσμο. Πόσο ακριβότερα το πληρώνουμε στην Ελλάδα; | pestanea\nH Deutsche Bank δημοσίευσε μία ενδιαφέρουσα λίστα με τις τιμές πώλησης του iPhone 7 σε 33 χώρες ανά τον κόσμο. Όλα τα δεδομένα αφορούν το μοντέλο iPhone 7 128GB με τις τιμές να καθορίζονται από τα Apple Stores στις χώρες όπου υπάρχουν και από τους επίσημους αντιπροσώπους στις υπόλοιπες.\nΌσον αφορά τις τιμές πώλησης στις ΗΠΑ αξίζει να σημειώσουμε πως σε αυτές δεν περιλαμβάνεται ο φόρος της εκάστοτε Πολιτείας:\nΠου βρίσκεται η Ελλάδα; Το iPhone 7 στην Ελλάδα βρίσκεται στην 4η θέση της λίστας των ακριβότερων χωρών με την επίσημη τιμή πώλησης μέσω των επίσημων αντιπροσώπων να είναι στα €939 (~$1,028 την στιγμή που δημιουργήθηκε η σχετική λίστα):\npestanea : Οι τιμές του iPhone 7 σε 33 χώρες ανά τον κόσμο. Πόσο ακριβότερα το πληρώνουμε στην Ελλάδα;


Oμόνοια: «Eπιλεκτική ευαισθησία από ΕΑΚ» | Goal News Cy\nΑ' ΚΑΤΗΓΟΡΙΑΑΠΟΕΛOμόνοια: «Eπιλεκτική ευαισθησία από ΕΑΚ»\nOμόνοια: «Eπιλεκτική ευαισθησία από ΕΑΚ»\nΜε ποστάρισμά της στο Twitter, η διοίκηση της Ομόνοιας κάνει λόγο για επιλεκτική ευαισθησία από πλευράς ΕΑΚ στην απόφαση των «πρασίνων» για εμπάργκο σε συγκεκριμένα ΜΜΕ.\n«Όταν η ΕΑΚ σφύριζε αδιάφορα και δεν ένιωθε την ανάγκη να υπερασπιστεί την ελευθερία του λόγου. Ούτε δημοσιογράφους που στοχοποιούνταν. Η επιλεκτική ευαισθησία της ΕΑΚ επιβεβαιώνει την τοποθέτηση της Ομόνοιας».\nΌταν η ΕΑΚ σφύριζε αδιάφορα και δεν ένιωθε την ανάγκη να υπερασπιστεί την ελευθερία του λόγου https://t.co/x8K4Wf9tqs 1/3\n— AC Omonia Nicosia (@ACOmoniaNicosia) May 21, 2017\nΟύτε δημοσιογράφους που στοχοποιούνταν https://t.co/lzhUvYuaIF 2/3\nΗ επιλεκτική ευαισθησία της ΕΑΚ επιβεβαιώνει την τοποθέτηση της ΟΜΟΝΟΙΑΣ 3/3


Προσκυνήσαμε και φέτος την ομορφιά της! | Λευκαδίτικα Νέα - Lefkada News\nΜετά την πρώτη ανεπιτυχή προσπάθεια πριν δύο περίπου εβδομάδες μας δόθηκε το μεσημέρι του Σαββάτου 16 Απρίλη 2022 η ευκαιρία να προσκυνήσουμε για μια ακόμη χρονιά την ακριβοθώρητη ομορφιά της. Η επιστημονική της ονομασία είναι Paeonia mascula (Παιώνια η αρσενική), ενώ σε μέρη της ορεινής Λευκάδας που απαντάται το πανέμορφο αυτό φυτό που ανθίζει την εποχή αυτή η κοινή του ονομασία είναι Ματζουτράνα ή Κούκος.\nΗ αρχαιότερη διασωθείσα περιγραφή παιωνιών βρίσκεται στο έργο «Περί Ύλης Ιατρικής» (De Materia Medica) του Πηδάνιου Διοσκουρίδη, όπου αναφέρονται δύο διαφορετικά είδη με βάση το φύλλωμά τους: «παιωνία άρρην» με φύλλα πλατιά τραχιά σαν της καρυδιάς και «παιωνία θήλεια» με μικρότερα φύλλα1.\n«Πρώτος ο Όμηρος αρχίζει τη διαδρομή του φυτού αυτού μέσα στην ιστορία. Στην «Ιλιάδα» (Ε, 401) αναφέρεται ο μύθος του Παιώνα «ος πάντα φάρμακα οίδεν». Ήταν μαθητής του Ασκληπιού και όταν πέθανε μεταβλήθηκε σε φυτό που ονομάστηκε Παιώνια. Αυτή είναι η αφετηρία για να χρησιμοποιηθεί μετέπειτα το φυτό ως φαρμακευτικό σε όλο τον αρχαίο κόσμο στη Ρώμη, στο Βυζάντιο, στην Αναγέννηση και στους νεότερους χρόνους.\nΑπό τον Παυσανία μαθαίνουμε ότι οι Αθηναίοι αναγόρευσαν το μαγικό φυτό σε θεά «Αθηνά Παιώνια». O Ιπποκράτης (460-377 π.Χ.) στο «περί φυτών ιστορίας» έργο του αναφέρεται στην Παιώνια ως αντισπασμωδικό στην επιληψία και σε άλλες νευρολογικές παθήσεις. O Διοσκουρίδης (1ος αιώνας μ.Χ.) στο έργο του «περί ύλης ιατρικής» παραθέτει την πληρέστερη περιγραφή του φυτού μαζί με 18 συνώνυμα, όπως αγλαοφώτιδα, θεοδώρητον, Ιδαίους Δακτύλους κ.ά. Μας δίδει σειρά θεραπευτικών χρήσεων, κυρίως της ρίζας της ως αφέψημα για τους πόνους των νεφρών, της κύστης, ενώ για κρίσεις υστερίας και εφιάλτες υποδεικνύει τους σπόρους λιωμένους σε μέλι ή κρασί. Από ένα νεότερο κώδικα του Διοσκουρίδη (Codex Patavinous) διασώθηκε η μοναδική απεικόνιση της Παιώνιας του αρχαίου κόσμου».2\nΟ Π.Γ. Γεννάδιος («Λεξικόν Φυτολογικόν», Αθήνα, 1914) αναφέρει τα εξής είδη της ελληνικής χλωρίδας: α) Παιωνία η κρητική (P. cretica), η κοινώς Πηγουνιά, β) Παιωνία η κοραλλιόχρους (P. corallina), η του Θεοφράστου Παιονία και του Διοσκουρίδη Παιωνία άρρην, που αποκαλείται κοινώς στην Ζάκυνθο Λυγουνιά και στην Κύπρο Αλουπόχορτο, γ) Παιωνία η ρούσσειος (P. russi), η κοινώς Πηγουνιά και Πηγωνιά, και δ) Παιωνία η φαρμακευτική (P. officinalis), η του Διοσκουρίδη Παιωνία θήλεια.\nΠεριλαμβάνεται στο Βιβλίο Ερυθρών Δεδομένων των Σπάνιων και Απειλούμενων Φυτών της Ελλάδας (2009) με τον χαρακτηρισμό Σχεδόν Απειλούμενο (ΝΤ) σύμφωνα με την JUCN (2001).\n1. William Stearn, Peter Davis, Kit Tan, Παιωνίες στην Ελλάδα, Μουσείο Γουλανδρή Φυσικής Ιστορίας, 2012.\n2. Ελένη Μπίστικα, H Παιώνια από τον Όμηρο έως σήμερα σε μια πρώτη ανάγνωση της έκδοσης του MΓΦI «Παιώνιες στην Eλλάδα» με 12 ζωγραφικά έργα της Nίκης Γουλανδρή, «Η Καθημερινή», 17.2.2013


Έως και 500% «εκτοξεύτηκαν» οι πωλήσεις ξυδιού - Τι ζητάνε παραγωγοί της Κρήτης - Κρήτη - Νέα Κρήτη\nΤώρα διαβάζετε: Έως και 500% «εκτοξεύτηκαν» οι πωλήσεις ξυδιού - Τι ζητάνε παραγωγοί της Κρήτης\nΈως και 500% «εκτοξεύτηκαν» οι πωλήσεις ξυδιού - Τι ζητάνε παραγωγοί της Κρήτης\nΕΑΣΗ: Να ενισχυθεί η παραγωγή ξυδιού\nΛύση στο σύνθετο πρόβλημα που αντιμετωπίζουν αμπελουργοί, οινοποιοί, και οξοποιοί δίνει η πρόταση που κατέθεσε στο Υπουργείο Αγροτικής Ανάπτυξης η Ένωση Ηρακλείου με πρωτοβουλία του αντιπροέδρου της Μύρωνα Χιλετζάκη, που ζητάει επιδότηση των οινοποιών για την διάθεση σε χαμηλή τιμή του απούλητου κρασιού για την παραγωγή ξυδιού, οι πωλήσεις του οποίου έχουν ανέβει έως και 500%.\nΕκατομμύρια λίτρα κρασιού παραμένουν στις αποθήκες των οινοποιών της χώρας, με 3.500 χιλιάδες τόνους να βρίσκονται μόνο στις δεξαμενές της Ένωσης Ηρακλείου εξαιτίας των μέτρων για τον κορωνοιό.\nΑκόμα πιο ισχυρό είναι το πλήγμα που κινδυνεύουν να δεχθούν οι σταφυλοπαραγωγοί αφού το αδιάθετο κρασί δεν αφήνει χώρο για το φετινό προϊόν στις δεξαμενές.\nΤην ίδια ώρα, άνθηση γνωρίζουν οι πωλήσεις του ξυδιού, με τους οξοποιούς να βλέπουν τα αποθέματά τους να εξαντλούνται.\nΗ κατανάλωση του ξυδιού έχει εκτοξευτεί το τελευταίο διάστημα, αφού πρόκειται για ένα προϊόν που παραδοσιακά χρησιμοποιείται στα νοικοκυριά εξαιτίας της ήπιας φυσικής απολυμαντικής του ιδιότητας.\nΜε βάση την αυξημένη ζήτηση του ξυδιού οι Οινοποιοί και Ομοσπονδία των Οξοποιιών ήρθαν σε συμφωνία που αποτελεί κλειδί στο αλυσιδωτό πρόβλημα, με προϋπόθεση την κρατική συμβολή. Πρόκειται για τη δυνατότητα απορρόφησης των αδιάθετων ποσοτήτων κρασιού από τους οξοποιούς για την παραγωγή ξυδιού σε κάτω του κόστους τιμή, των 25 λεπτών ανά κιλό.\nΣε επιστολή της η ΕΑΣΗ ζητάει από το Υπουργείο την επιχορήγηση των οινοποιών με 15 λεπτά ανά κιλό, για την κάλυψη του κόστους της αγοράς των σταφυλιών που κυμάνθηκε στα 30 λεπτά το κιλό, καθώς και της οινοποίησης και των λειτουργικών εξόδων.


in Lifestyle, Κατασκευές για το σπίτι, συμβουλές, συν+\nby toftiaxa.gr 24 Δεκεμβρίου, 2019, 12:00 πμ\nΤο πλύσιμο του αυτοκινήτου είναι μια συνήθεια που έχουν πολλοί άνθρωποι που διαθέτουν χρόνο αλλά και που πιστεύουν ότι το πλένουν καλύτερα από ένα πλυντήριο αυτοκινήτων.\nΓνωρίζετε ότι αυτή η συνήθεια όμως μπορεί να βλάψει το αυτοκίνητό σας και πιο συγκεκριμένα το χρώμα του;\nΓιατί δεν πρέπει να πλένουμε μόνοι μας το αυτοκίνητό μας φωτ.: park-easy\nΜελέτες που έγιναν στο Πανεπιστήμιο του Τέξας αποδεικνύουν ότι το πλύσιμο του αυτοκινήτου στο σπίτι μπορεί να γρατζουνίσει το χρώμα του και οι γρατζουνιές μπορεί να έχουν τόσο βάθος ίσο με το 1/10 της συνολικής πυκνότητας του χρώματος. Πώς θα κάνετε να μυρίζει υπέροχα το αυτοκίνητό σας με αποσμητικά αυτοκινήτου – μανταλάκι!\nΤο οικιακό λάστιχο δεν διαθέτει όση πίεση χρειάζεται για να απομακρύνει εντελώς όλα τα υπολείμματα του σαπουνιού ή του απορρυπαντικού. Για το πλύσιμο του αυτοκίνητου πρέπει να χρησιμοποιούνται επαγγελματικά εργαλεία τονίζει η έρευνα.\nΤα αποτελέσματα της μελέτης επιβεβαίωσαν μάλιστα την παλιότερη (εδώ και μια δεκαετία) έρευνα του Πολυτεχνείου του Μονάχου, σε συνεργασία με τη Mercedes-Benz, που έδειξε επίσης παρόμοιες ζημιές στο χρώμα από τις συνήθεις τεχνικές του πλυσίματος στο σπίτι. Σιγά μη με χτυπήσει κεραυνός την ώρα που οδηγώ – Τι κάνεις αν σε βρει η καταιγίδα στο αυτοκίνητο; Βίντεο\nΤέλος να τονίσουμε και την σπατάλη του νερού που γίνεται αφού στο οικιακό πλύσιμο θα καταναλωθεί 5 ως 20 φορές περισσότερο νερό απ’ότι σε ένα επαγγελματικό πλυντήριο.\nαυτοκίνητογρατζουνιέςπλυντήριο αυτοκινήτουπλύσιμοπλύσιμο αυτοκινήτου\nPrevious article Σκανδιναβικό Στυλ Διακόσμησης. Τι είναι και πώς να το πετύχετε σε 5 βήματα\nNext article Κολοκύθες με χαρτί Υγείας! Το πιο Γρήγορο Χειμωνιάτικο Διακοσμητικό χωρίς Ράψιμο


Οι ομορφότερες παραλίες των Κυκλάδων! - Newsbomb\nTRAVEL 15/06/2014 08:40\nΟι ομορφότερες παραλίες των Κυκλάδων!\nΗ ελληνική μυθολογία αναφέρει ότι οι Κυκλάδες είναι δημιούργημα του Ποσειδώνα, ο οποίος μεταμόρφωσε σε νησίδες τις νύμφες Κυκλάδες, όταν αυτές προκάλεσαν την οργή του.\nΕκατομμύρια Έλληνες και ξένοι ταξιδιώτες επισκέπτονται κάθε χρόνο τις Κυκλάδες (Σαντορίνη, Μύκονος, Δήλος, Πάρος, Αντίπαρος, Νάξος, Ίος, Σύρος, Τήνος, Μήλος, Κέα, Αμοργός, Σίφνος, Σέριφος, Άνδρος, Κύθνος, Κίμωλος, Ανάφη, Φολέγανδρος, Σίκινος, Ηρακλειά, Σχοινούσα, Δονούσα και Κουφονήσια), αναζητώντας τη μαγεία του ελληνικού καλοκαιριού!\nΠόρι, Πάνω Κουφονήσι\nΒόρεια του νησιού, υπάρχει μαι αμμουδιά, αγαπημένη των σέρφερς, που θυμίζει Καραϊβική. Δεν θα βρείτε ομπρέλες και ξαπλώστρες, καθώς συμβαδίζει με τη φιλοσοφία του νησιού! Μην χάσετε την ευκαιρία να επισκεφτείτε μέχρι τις θαλάσσιες σπηλιές πίσω από το Πορί.\nΗ ωραιότερη παραλία στο νησί, διαθέτει όλες τις ανέσεις! Η Ελιά όμως είναι πολυσύχναστη χωρίς όμως αυτό να γίνεται ενοχλητικό.\nΗ πιο διάσημη παραλία της Κύθνου. Μια λωρίδα στεριάς χωρίζει τη θάλασσα στη μέση δημιουργώντας δύο αμμουδιές στην ίδια παραλία.\nΣε αυτά τα μερή δεν θα βγάλετε ποτέ φωτογραφίες! (pics)


Τέλος και στο ελεύθερο internet; - perataria.gr | Το Blog του Δ. Ζ. Γουγουλιά\nΤέλος και στο ελεύθερο internet;\nΑρχική /01-Δημοσιεύσεις / Ειδήσεις /Τέλος και στο ελεύθερο internet;\nΠώς θα σας φαινόταν αν η εταιρία με την οποία συνδέεστε στο internet είχε δικαίωμα να αποφασίσει αν θα μπορείτε να διαβάζετε το Blog μου ή την αγαπημένη σας εφημερίδα ή ιστοσελίδα; Γιατί δικαστήριο στις ΗΠΑ αποφάσισε ότι το έχει…\nΔικαστήριο της Ουάσινγκτον, αποφάσισε ότι οι εταιρίες-πάροχοι πρόσβασης στο διαδίκτυο έχουν δικαίωμα να επιλέγουν σε πιο περιεχόμενο θα έχουν πρόσβαση οι συνδρομητές τους και με ποιους όρους. Θα έπρεπε οι εταιρίες-πάροχοι πρόσβασης στο διαδίκτυο να έχουν το δικαίωμα να περιορίσουν ή ακόμα και να μπλοκάρουν την πρόσβαση σε ιστοσελίδες, ανάλογα με τη συνδρομή που είτε οι ιστοσελίδες ή οι συνδρομητές πληρώνουν στην πάροχο; Την Τρίτη 14/1 ένα ομοσπονδιακό δικαστήριο των ΗΠΑ αποφάσισε πως θα έπρεπε. Το δικαστήριο ήταν επιφορτισμένο να αποφασίσει αν η Ομοσπονδιακή Επιτροπή Επικοινωνιών (FCC) των ΗΠΑ έχει αρμοδιότητα να εποπτεύει και να ρυθμίζει το πλαίσιο στο οποίο λειτουργούν οι πάροχοι πρόσβασης στο διαδίκτυο.\nΠως μεταφράζεται πρακτικά το αποτέλεσμα της δίκης;\nΟι μεγάλες εταιρίες-πάροχοι αποκτούν το δικαίωμα να επιλέγουν νικητές και ηττημένους ανάμεσα σε ιστοσελίδες και διαδικτυακές υπηρεσίες. Η κρίση τους θα βασίζεται, κατά πάσα πιθανότητα, αποκλειστικά σε χρηματικά και πολιτικά κριτήρια. Αυτοί που πληρώνουν τα περισσότερα στους παρόχους, θα πριμοδοτούνται σε ταχύτητα και ποιότητα υπηρεσιών. Οι εταιρίες βέβαια υποστηρίζουν ότι αυτό που τις ενδιαφέρει περισσότερο είναι να προσφέρουν καλύτερες υπηρεσίες στους συνδρομητές τους, λίγοι όμως το πιστεύουν. Δεν έχει περάσει και πολύς καιρός από το 2007, όταν η Comcast είχε πιαστεί να “στραγγαλίζει” την κίνηση των συνδρομητών της στο BitTorrent, σε όφελος δικής της υπηρεσίας προσφοράς βίντεο.\nΑπό Los AngelesTimes\nΤέμπη και Γοργοπόταμος.